



**รายงานสถานการณ์แรงงานด้านแรงงานจังหวัดนครสวรรค์**

**ไตรมาส 4 (ตุลาคม – ธันวาคม) ปี 2558**





**รายงานสถานการณ์ด้านแรงงาน จังหวัดนครสวรรค์ ไตรมาส 4 ปี 2558 (ตุลาคม – ธันวาคม 2558)**

**โดย เบญจภาคีกระทรวงแรงงาน : สำนักงานแรงงานจังหวัด สำนักงานจัดหางานจังหวัด สถาบันพัฒนาฝีมือแรงงาน ภาค 8 นครสวรรค์ สำนักงานสวัสดิการและคุ้มครองแรงงานจังหวัด และสำนักงานประกันสังคมจังหวัด ตลอดจนหน่วยงานที่เกี่ยวข้อง**

**คำนำ**

รายงานสถานการณ์ด้านแรงงานจังหวัดนครสวรรค์ไตรมาสที่ 4 ปี 2558 (ตุลาคม – ธันวาคม 2558) ฉบับนี้ เป็นการรวบรวมและวิเคราะห์ข้อมูลที่เกี่ยวข้องกับด้านแรงงานจากหน่วยงานต่างๆ เพื่อเผยแพร่ ข้อมูล ด้านแรงงานต่างๆ การคุ้มครองแรงงาน ความปลอดภัยในการทำงาน การประกันสังคม การจัดหางาน การทำงาน ของคนต่างด้าว และการพัฒนาฝีมือแรงงานตลอดจนความเคลื่อนไหวของสถานการณ์ด้านแรงงาน จังหวัดนครสวรรค์ รวมถึงให้นำไปใช้ประโยชน์ต่อไป

สำนักงานแรงงานจังหวัดนครสวรรค์ ขอขอบคุณส่วนราชการต่างๆ ที่ให้การสนับสนุนข้อมูลเป็นอย่างยิ่ง และเพื่อให้สถานการณ์ด้านแรงงานจังหวัดนครสวรรค์มีความสมบูรณ์มากยิ่งขึ้น สำนักงานแรงงานจังหวัดนครสวรรค์ ยินดีรับฟังความคิดเห็นและข้อเสนอแนะจากทุกฝ่าย และพร้อมปรับปรุงแก้ไขให้ ข้อมูลมีความสมบูรณ์ต่อไป

สำนักงานแรงงานจังหวัดนครสวรรค์

กุมภาพันธ์ 2559

****

**สารบัญ**

**หน้า**

คำนำ 1

บทสรุปผู้บริหาร 3

สภาพเศรษฐกิจทั่วไปจังหวัดนครสวรรค์ 7

- ข้อมูลทั่วไป 7

- ผลิตภัณฑ์มวลรวมจังหวัดนครสวรรค์ 9

- จากจดทะเบียนโรงงานอุตสาหกรรม 10

- ดัชนีราคาผู้บริโภค 11

- การจดทะเบียนนิติบุคคล 12

ดัชนีชี้วัดภาวะแรงงาน 13

สถานการณ์แรงงานจังหวัดนครสวรรค์ 19

1) กำลังแรงงาน การมีงานทำ การว่างงาน 19

1.1 โครงสร้างประชากร 19

1.2 ผู้มีงานทำ 20

1.3 ผู้ว่างงาน 23

1.4 แรงงานนอกระบบ 24

2) การส่งเสริมการมีงานทำ 26

2.1 การจัดหางานในประเทศ 26

2.2 ความต้องการภาคเอกชน 28

2.3 แรงงานต่างด้าว 31

2.4 แรงงานไทยในต่างประเทศ 33

3) การพัฒนาศักยภาพแรงงาน 34

4) การคุ้มครองแรงงานและสวัสดิการ 36

4.1 การตรวจแรงงาน 36

4.2 การประสบอันตราย/เจ็บป่วยจากการทำงาน 41

4.3 การแรงงานสัมพันธ์ 44

4.4 สถานประกอบกิจการที่เลิกกิจการ/ลูกจ้างที่ถูกเลิกจ้าง 44

4.5 การสวัสดิการแรงงาน 44

**5) การประกันสังคม** 45

5.1 จำนวนสถานพยาบาลภาครัฐ/เอกชน ในสังกัดประกันสังคม 45

5.2 สถานะกองทุนประกันสังคมของจังหวัดนครสวรรค์ 45

5.3 กองทุนเงินทดแทน 46

**ภาคผนวก** 47

***บทสรุปสำหรับผู้บริหาร***

สถานการณ์ด้านเศรษฐกิจและแรงงาน ไตรมาส 4 ปี 2558 (ตุลาคม – ธันวาคม 2558)  
มีรายละเอียดสรุปได้ดังนี้

***สภาพเศรษฐกิจการคลังจังหวัดนครสวรรค์***

สำนักงานคลังจังหวัดนครสวรรค์ ได้รายงานภาวะเศรษฐกิจการคลังจังหวัดนครสวรรค์ ไตรมาส 4 (ตุลาคม – ธันวาคม) ปี 2558 ดังนี้

เครื่องชี้ภาวะเศรษฐกิจจังหวัดนครสวรรค์ในเดือน**ธันวาคม 2558** บ่งชี้ว่าเศรษฐกิจจังหวัดนครสวรรค์ มีสัญญาณหดตัว โดยปัจจัยด้านอุปทานและอุปสงค์หดตัว ด้านอุปทาน ดัชนีผลผลิตภาคเกษตรกรรมหดตัวเป็นสำคัญ ขณะที่ดัชนีผลผลิตภาคอุตสาหกรรมและดัชนีผลผลิตภาคบริการขยายตัว ด้านอุปสงค์ ดัชนีการใช้จ่ายภาครัฐและดัชนีการบริโภคภาคเอกชนหดตัว ในขณะที่ดัชนีการลงทุนภาคเอกชนขยายตัว สำหรับด้านเสถียรภาพเศรษฐกิจ อัตราเงินเฟ้อปรับตัวลดลง ในขณะเดียวกันด้านการจ้างงานหดตัว

**เศรษฐกิจด้านอุปทาน (Supply Side) พบว่า หดตัว** เมื่อเทียบกับเดือนเดียวกันปีก่อน สะท้อนจาก **ดัชนีผลผลิตภาคเกษตรกรรม** หดตัวร้อยละ -50.45 เมื่อเทียบกับเดือนเดียวกันของปีก่อน และหดตัวต่อเนื่องจากเดือนก่อน เป็นผลจากปริมาณผลผลิตข้าวลดลงเป็นสำคัญ สำหรับราคาพืชผลทางการเกษตรยังคงหดตัวต่อเนื่องด้านปศุสัตว์ปริมาณสุกร ชะลอตัวร้อยละ 6.41 เมื่อเปรียบเทียบกับเดือนก่อน **ดัชนีผลผลิตภาคอุตสาหกรรม** ขยายตัวร้อยละ 5.39 เมื่อเทียบกับเดือนเดียวกันของปีก่อน และขยายตัวเมื่อเทียบกับเดือนก่อนหน้าที่หดตัวร้อยละ -24.90 เป็นผลจากปริมาณการผลิตแร่ยิปซั่มในจังหวัดเพิ่มขึ้น สำหรับ**ผลผลิตภาคบริการ** ขยายตัวอยู่ที่ร้อยละ 4.31 เมื่อเทียบเดือนเดียวของปีก่อน และขยายตัวต่อเนื่องจากเดือนก่อนที่ขยายตัวร้อยละ 3.95 จากจำนวนนักท่องเทียวและปริมาณการใช้ไฟฟ้าธุรกิจโรงแรม และจำนวนผู้มารับบริการในสถานพยาบาลผู้ป่วยนอกที่เพิ่มขึ้นร้อยละ 23.48 7.22 และ 36.67 ตามลำดับ

**เศรษฐกิจด้านอุปสงค์ (Demand Side) พบว่า หดตัวร้อยละ -5.90** เมื่อเทียบกับเดือนเดียวกันปีก่อน โดย **ดัชนีการบริโภคภาคเอกชน** หดตัวร้อยละ -3.75 เมื่อเทียบกับเดือนเดียวกันของปีก่อน และหดตัวต่อเนื่องจากเดือนก่อนหน้าที่หดตัวร้อยละ -1.89 พิจารณาจากการจัดเก็บภาษีมูลค่าเพิ่ม ลดลงร้อยละ -3.90 จำนวนรถยนต์และรถจักรยานยนต์จดทะเบียนใหม่ลดลงร้อยละ -1.67 และ -18.62 **ดัชนีการลงทุนภาคเอกชน** ขยายตัวอยู่ที่ร้อยละ 2.10 เมื่อเทียบกับเดือนเดียวกันของปีก่อน แต่ชะลอตัวเมื่อเทียบกับเดือนก่อนหน้าที่ขยายตัวร้อยละ 2.01 ดัชนีการใช้จ่ายภาครัฐ หดตัวร้อยละ -23.07 เป็นผลจากบางโครงการอยู่ระหว่างดำเนินงาน เนื่องจากสัญญาเพิ่งเริ่มต้น ทำให้ยอดเบิกจ่ายเคลื่อนไหวน้อย ประกอบกับหน่วยงานได้รับจัดสรรงบประมาณเป็นงบผูกพันข้ามปีงบประมาณหลายโครงการการจัดซื้อจัดจ้างมีความล่าช้า

**ด้านรายได้เกษตรกรในจังหวัดนครสวรรค์** **พบว่า** รายได้เกษตรกรหดตัวร้อยละ -52.77 เมื่อเทียบกับเดือนเดียวกันปีก่อน หดตัวต่อเนื่องจากเดือนก่อนหน้าที่หดตัวร้อยละ -47.80 เป็นผลจากดัชนีผลผลิตภาคเกษตรกรรม หดตัวอยู่ที่ร้อยละ -50.45 เมื่อเทียบกับปีก่อน และต่อเนื่องจากเดือนก่อนหน้าที่หดตัวร้อยละ -46.64 ดัชนีราคาผลผลิตภาคเกษตรกรรม หดตัวร้อยละ -4.70 เมื่อเทียบกับเดือนเดียวกันของปีก่อนและต่อเนื่องจากเดือนก่อนหน้าที่หดตัวร้อยละ -2.16

**ด้านการเงิน** ภาพรวมการปล่อยสินเชื่อหดตัวร้อยละ 2.88 ปรับตัวดีขึ้นจากเดือนก่อนที่หดตัวร้อยละ 5.48 ปริมาณเงินฝากเพิ่มขึ้นร้อยละ 0.91 เมื่อเทียบกับปีก่อน ต่อเนื่องจากเดือนก่อนหน้าที่ขยายตัวร้อยละ 0.30

**เสถียรภาพเศรษฐกิจ** พบว่า อัตราเงินเฟ้อทั่วไปของจังหวัด เดือนธันวาคม 2558 หดตัวอยู่ที่ร้อยละ -2.2 จากการลดลงของดัชนีหมวดอื่นๆ ที่ไม่ใช่อาหารและเครื่องดื่มไม่มีแอลกอฮอล์ สำหรับการจ้างงานในเดือนธันวาคม 2558 หดตัวอยู่ที่ร้อยละ -1.8

**ด้านการคลัง ในเดือนธันวาคม 2558** พบว่า ผลการจัดเก็บรายได้รวมใน**เดือน**ธันวาคม 2558 มีจำนวน 531 ล้านบาท หดตัวร้อยละ -7.26 เมื่อเทียบกับเดือนเดียวกันของปีก่อน และหดตัวจากเดือนก่อนหน้าที่ขยายตัวอยู่ร้อยละ 49.06 เนื่องจากการจัดเก็บรายได้ส่วนกลางลดลง โดยสรรพากรพื้นที่ สรรพสามิต จัดเก็บรายได้ลดลง ร้อยละ -24.20 และ -15.32 ในขณะที่การเก็บรายได้องค์กรปกครองส่วนท้องถิ่นเพิ่มขึ้น

***สถานการณ์ด้านแรงงาน***

**ประชากรและกำลังแรงงาน** จังหวัดนครสวรรค์ มีประชากรจำนวน 1,071,942 คน เป็นผู้อยู่ในกำลังแรงงาน 811,167 คน ผู้มีงานทำ 545,993 คน ผู้ว่างงาน 3,492 คน และผู้รอฤดูกาล 366 คน ส่วนผู้ไม่อยู่ในกำลังแรงงาน มีจำนวน 261,316 คน

**การมีงานทำ** สำหรับผู้มีงานทำที่มีจำนวน 545,993 คน พบว่ากลุ่มผู้ทำงานในภาคเกษตรกรรมมีจำนวน 265,066 คน (ร้อยละ 48.55 ของผู้มีงานทำทั้งหมด) ผู้ทำงานนอกภาคเกษตรกรรม มีจำนวน 280,927 คน (ร้อยละ 51.45 ของผู้มีงานทำทั้งหมด) ลดลงจากไตรมาสที่แล้วที่มีร้อยละ 1.76 โดยกลุ่มผู้ทำงานนอกภาคเกษตรกรรมจะทำงานในสาขา การขายส่ง การขายปลีก การซ่อมแซมยานยนต์ รถจักรยานยนต์ ฯ มากที่สุด มี 85,999 คน คิดเป็นร้อยละ 15.75 ของผู้ทำงานนอกภาคเกษตรกรรมทั้งหมด รองลงมาคือการผลิต จำนวน 40,655 คน ร้อยละ 7.45 โรงแรมและภัตตาคาร 35,990 คน ร้อยละ 6.59 สาขาการก่อสร้าง 27,816 คน ร้อยละ 5.09 และการบริหารราชการและป้องกันประเทศ 19,522 คน ร้อยละ 3.58

**การว่างงาน** ผู้ว่างงานในจังหวัดนครสวรรค์ มีจำนวนทั้งสิ้น 3,492 คน (คิดเป็นอัตราการว่างงานเท่ากับ ร้อยละ 0.43 ของกำลังแรงงานทั้งหมด) ทั้งนี้เมื่อพิจารณากลุ่มผู้ว่างงานจำแนกตามเพศแล้ว พบว่า เพศชายอัตรา การว่างงานน้อยกว่าเพศหญิง โดยเพศหญิงมีอัตราการว่างงาน 1,961 คน (ร้อยละ 56.16) ในขณะที่เพศชายมีอัตราการว่างงาน 1,5531 คน (ร้อยละ 43.84)

**แรงงานนอกระบบ** สำหรับแรงงานนอกระบบ ข้อมูลปี 2558 จากผลการศึกษาของสำนักงานสถิติจังหวัดนครสวรรค์ พบว่าปัจจุบันผู้มีงานทำอยู่ในแรงงานนอกระบบ มีจำนวนทั้งสิ้น 422,927 คน คิดเป็นร้อยละ 75.79 ของผู้มีงานทำทั้งหมด (558,002 คน) ทั้งนี้แรงงานนอกระบบเหล่านี้จะทำงานในภาคเกษตรเป็นส่วนใหญ่ กล่าวคือ มีจำนวน 267,114 คน คิดเป็นร้อยละ 63.16 ขณะที่นอกภาคการเกษตรมี 155,813 คน (ร้อยละ 36.84) ซึ่งกลุ่ม นอกภาคเกษตรนี้ เมื่อพิจารณาจำแนกตามประเภทอุตสาหกรรม พบว่าอุตสาหกรรมที่มีจำนวนแรงงานนอกระบบสูงสุด 3 อันดับแรก คือ 1) การขายส่ง การขายปลีกฯ 58,092 คน (ร้อยละ 37.28) รองลงมาคือ ที่ การก่อสร้าง 30,565 คน (ร้อยละ 19.62) พักแรมและบริการด้านอาหาร จำนวน 27,264 คน (ร้อยละ 17.50)

**การบริการจัดหางานในประเทศ**  ในช่วงไตรมาสที่ 4 ปี 2558 (ตุลาคม – ธันวาคม 2558 ) มีจำนวนตำแหน่งงานว่างรวม 1,654 อัตรา เพศชาย 32 อัตรา (ร้อยละ 1.93) หญิง 10 อัตรา (ร้อยละ 0.60) และไม่ระบุ มีจำนวน 1,612 อัตรา (ร้อยละ 97.47) ผู้ลงทะเบียนสมัครงานมีจำนวนทั้งหมด 856 คน เป็นชาย 410 คน (ร้อยละ 47.90) ของผู้ลงทะเบียนสมัครงานทั้งหมด หญิงมีจำนวน 446 คน (ร้อยละ 52.10) ด้านการบรรจุงานมีจำนวนทั้งหมด 1,556 คน โดยแบ่งเป็นชาย 660 คน (ร้อยละ 42.42 ของการบรรจุงานทั้งหมด) และหญิงจำนวน 896 คน (ร้อยละ 57.58)

**แรงงานต่างด้าว** จำนวนแรงงานต่างด้าวที่เข้ามาทำงานอย่างถูกต้องตามกฎหมาย ณ เดือนธันวาคม 2558 มีจำนวนทั้งสิ้น 11,512 คน โดยส่วนใหญ่เป็นแรงงานที่อนุญาตให้เข้าอยู่ชั่วคราว MOU จำแนกเป็นกลุ่มคนต่างด้าวเข้าเมืองพิสูจน์สัญชาติ จำนวน 7,359 คน นำเข้า จำนวน 485 คน และชั่วคราวทั่วไป จำนวน 405 คน ในส่วนคน ต่างด้าวเข้าเมืองผิดกฎหมาย จำนวน 3,263 คน โดยส่วนใหญ่เป็นคนต่างด้าว 3 สัญชาติ พม่า ลาว กัมพูชา ตามประกาศ คสช. จำนวน 3,154 คน และชนกลุ่มน้อย จำนวน 94 คน และเวียดนาม 15 คน

**แรงงานไทยในต่างประเทศ** แรงงานไทยที่ลงทะเบียนไปทำงานต่างประเทศในไตรมาส 4 ปี 2558 มีจำนวนทั้งสิ้น 68 คน ลดลงจากไตรมาสที่แล้วที่มีจำนวน 16 คน ผู้แจ้งความประสงค์ไปทำงานต่างประเทศ เป็นผู้มีการศึกษาระดับมัธยมศึกษา จำนวน 33 คน (ร้อยละ 48.53) รองลงมาคือ ประถมศึกษา จำนวน 14 คน(ร้อยละ 20.59) ปริญญาตรี จำนวน 12 คน (ร้อยละ 17.64) และ ระดับ ปวช. ปวส. ปวท. อนุปริญญา จำนวน 9 คน (ร้อยละ 13.24) ข้อมูลดังกล่าวสะท้อนให้เห็นว่าแรงงานส่วนใหญ่ที่นิยมไปทำงานต่างประเทศจะเป็นแรงงานระดับล่าง และไร้ฝีมือ ซึ่งอาจจะมีผลมาจากประเทศเหล่านั้นขาดแคลนแรงงานไร้ทักษะฝีมือ เช่น งานก่อสร้าง กรรมกร และหากแรงงานเหล่านี้ออกไปทำงานต่างประเทศก็ไม่ส่งผลให้แรงงานในจังหวัดนครสวรรค์ขาดแคลนแรงงาน

**การอนุญาตไปทำงานต่างประเทศ** ในส่วนของการอนุญาตให้ไปทำงานต่างประเทศไตรมาส 4 ปี 2558 พบว่ามีจำนวนทั้งสิ้น 106 คน และหากพิจารณาตามวิธีการเดินทางพบว่า เป็นการเดินทางประเภท Re-Entry Visa จำนวน 82 คน (ร้อยละ 77.35) เดินทางด้วนตนเอง จำนวน 24 คน (ร้อยละ 22.65)

**การพัฒนาศักยภาพแรงงาน** ไตรมาส 3 ปี 2558 มีผู้ขอเข้ารับการฝึกเตรียมเข้าทำงาน การฝึกยกระดับฝีมือแรงงาน และการทดสอบมาตรฐานฝีมือแรงงานดังนี้

พบว่า ข้อมูลจากศูนย์พัฒนาฝีมือแรงงานจังหวัดนครสวรรค์ ในรอบไตรมาส 4 ปี 2558 พบว่ามีการฝึกเตรียมเข้าทำงานทั้งสิ้น 175 คน พิจารณาตามกลุ่มอาชีพที่ฝึกพบว่ากลุ่มธุรกิจและบริการ มีการฝึกยกระดับฝีมือแรงงานสูงสุด มีจำนวน 76 คน (ร้อยละ 43.43) รองลงมาคือ กลุ่มช่างไฟฟ้า อิเล็กทรอนิกส์ คอมพิวเตอร์ จำนวน 54 คน (ร้อยละ 30.86) กลุ่มช่างเครื่องกล จำนวน 43 คน (ร้อยละ 24.57) และช่างก่อสร้าง จำนวน 2 คน (ร้อยละ 1.14) ตามลำดับ ทั้งนี้ยังไม่มีผู้ผ่านการฝึก เนื่องจากอยู่ระหว่างการฝึก

การฝึกยกระดับฝีมือแรงงานแยกตามกลุ่มอาชีพ พบว่ามีการฝึกยกระดับฝีมือแรงงานทั้งสิ้น 463 คน พิจารณาตามกลุ่มอาชีพที่ฝึกพบว่ากลุ่มธุรกิจและบริการ มีการฝึกยกระดับฝีมือแรงงานสูงสุด มีจำนวน 189 คน (ร้อยละ 40.82) รองลงมาคือ กลุ่มช่างเครื่องกล จำนวน 99 คน (ร้อยละ 21.38) กลุ่มช่างอตสาหการ จำนวน 87 คน (ร้อยละ 18.79)

การทดสอบมาตรฐานฝีมือแรงงานตามกลุ่มอาชีพพบว่า มีผู้เข้ารับการทดสอบทั้งหมด จำนวน 191 คน โดยเป็นกลุ่มช่างไฟฟ้า อิเล็กทรอนิกส์ คอมพิวเตอร์ เข้ารับการฝึก จำนวน 135 คน (ร้อยละ 70.68 ของผู้เข้าทดสอบทั้งหมด) ช่างอุตสาหการ จำนวน 31 คน (ร้อยละ 16.23 ) และธุรกิจและบริการ 25 คน (ร้อยละ 13.09)

ในส่วนของผู้เข้ารับการทดสอบมาตรฐานฝีมือแรงงาน พบว่าผ่านการทดสอบจำนวน 75 คน คิดเป็นร้อยละ 39.27 ของผู้เข้ารับการทดสอบทั้งหมด (จำนวนผู้ผ่านการทดสอบอยู่ระหว่างการดำเนินการทดสอบและรอผล การทดสอบ) โดยเป็นกลุ่มช่างไฟฟ้า อิเล็กทรอนิกส์ คอมพิวเตอร์ ผ่านการทดสอบจำนวน 73 คน (ร้อยละ 97.34 ของผู้ผ่านทดสอบทั้งหมด) ช่างอุตสาหการและกลุ่มธุรกิจและบริการ จำวนวนกลุ่มละ 1 คน (ร้อยละ 1.33ของผู้ผ่านการทดสอบทั้งหมด)

**การคุ้มครองแรงงาน** ไตรมาสที่ 4 ปี 2558 จากการตรวจสถานประกอบกิจการทั้งสิ้น 221 แห่ง มีลูกจ้าง ที่ผ่านการตรวจหรือได้รับการคุ้มครองรวม 2,065 คน จำแนกเป็นชาย 2,390 คน (ร้อยละ 43.62 ของลูกจ้างที่ตรวจทั้งหมด) หญิง 3,082 คน (ร้อยละ 56.25) ของลูกจ้างที่ตรวจทั้งหมด และ เด็ก 7 คน (ร้อยละ 0.13 ของลูกจ้าง ที่ตรวจทั้งหมด) โดยสถานประกอบการที่ตรวจส่วนใหญ่เป็นสถานประกอบการขนาดเล็ก คือ สถานประกอบการขนาด 1–4 คน คิดเป็นร้อยละ 33.88 (41 แห่ง) รองลงมาเป็นขนาด 5–9 คน ร้อยละ 21.49 (26 แห่ง) ขนาด 10 – 19 คน ร้อยละ 17.36 (ขนาดละ 21 แห่ง)

**การตรวจความปลอดภัยในการทำงาน** ไตรมาสที่ 4 ปี 2558 มีการตรวจความปลอดภัยในสถานประกอบกิจการทั้งสิ้น 31 แห่ง ลูกจ้างที่ผ่านการตรวจทั้งสิ้น 2,244 คน ขนาดสถานประกอบกิจการที่ผ่านการตรวจมากที่สุดคือ ขนาด 10-19 คน จำนวน 9 แห่ง ลูกจ้างผ่านการตรวจ 108 คน รองลงมาเป็นขนาด 5-9 คน 20-49 คน ขนาดละ 7 แห่ง ลูกจ้างผ่านการตรวจรวม 51 คน และ226 คน ขนาด 50-99 คน และ 100-199 คน จำนวนขนาดละ 3 แห่ง ลูกจ้างผ่านการตรวจ 228 คน และ 388 คน

**การประสบอันตราย/เจ็บป่วยจากการทำงาน** ในช่วงไตรมาสที่ 4 ปี 2558 จังหวัดนครสวรรค์ มีการประสบอันตรายหรือเจ็บป่วยเนื่องจากการทำงานจำนวน 80 คน ตามประเภทความร้ายแรง พบว่าเป็นผู้หยุดงานไม่เกิน 3 วัน จำนวน 72 คน (ร้อยละ 90.00) รองลงมาเป็น หยุดงานเกิน 3 วัน กล่าวคือมีจำนวน 8 คน (ร้อยละ 10.00)

**การเกิดข้อเรียกร้อง/ข้อพิพาทแรงงานและข้อขัดแย้งภายในจังหวัดนครสวรรค์** ในช่วงไตรมาสที่ 4 ปี 2558 ทั้งกิจการเอกชนและหน่วยงานในกำกับดูแลของรัฐ ในไตรมาสนี้ พบว่า ไม่มีข้อเรียกร้องหรือข้อพิพาทแรงงาน

**การเลิกจ้างแรงงาน** ไตรมาสที่ 4 ปี 2558 สถานประกอบกิจการในจังหวัดนครสวรรค์ มีสถานประกอบการที่เลิกกิจการจำนวน 72 แห่ง ลูกจ้างถูกเลิกจ้าง 165 คน เป็นสถานประกอบการขนาดเล็ก คือขนาด 1-9 คน จำนวน 46 แห่ง ลูกจ้างที่ถูกเลิกจ้าง 72 คน และ ขนาด 10 คนขึ้นไป จำนวน 26 แห่ง ลูกจ้างที่ถูกเลิกจ้าง 93 คน

**การสวัสดิการ** ส่งเสริมสวัสดิการเพื่อแรงงานครอบครัวและสังคม กำหนด 55 แห่ง มีลูกจ้างที่ได้รับการส่งเสริม 2,532 คน

**การประกันสังคม** ข้อมูล ณ เดือนธันวาคม 2558 พบว่า จังหวัดนครสวรรค์ มีสถานประกอบกิจการที่ขึ้นทะเบียนประกันสังคม จำนวน 3,349 แห่ง ผู้ประกันตนทั้งสิ้น 53,960 คน

**กองทุนประกันสังคม** ข้อมูล ณ เดือนสิ้นเดือนธันวาคม 2558 มีเงินกองทุน 71,730,427.85 บาท จำนวนผู้ใช้บริการในไตรมาสนี้มีจำนวน 34,344 คน หรือร้อยละ 63.65 ของผู้ประกันตนทั้งหมด กองทุนเงินทดแทน   
ประเภทประโยชน์ทดแทนที่ผู้ประกันตนใช้บริการสูงสุด ได้แก่ กรณีสงเคราะห์บุตร มีจำนวน 23,818 คน หรือร้อยละ 69.35 ของผู้ใช้บริการทั้งหมด สำหรับปริมาณการจ่ายเงินประโยชน์ทดแทน พบว่า การจ่ายเงินกรณีคลอดบุตรมีการจ่ายเงินสูงสุด ถึง 17.72 ล้านบาท หรือร้อยละ 24.72 ของเงินประโยชน์ทดแทนที่จ่ายทั้งหมด (71.73 ล้านบาท)



**สภาพเศรษฐกิจจังหวัดนครสวรรค์**

**ข้อมูลทั่วไป**

**1. แนะนำจังหวัดนครสวรรค์**

“เมืองสี่แคว แห่มังกร พักผ่อนบึงบอระเพ็ด ปลารสเด็ดปากน้ำโพ” นครสวรรค์เป็นเมืองโบราณ ซึ่งสันนิษฐานว่าสร้างขึ้นในสมัยกรุงสุโขทัยเป็นราชธานี โดยมีปรากฏชื่อในศิลาจารึกเรียกว่า เมืองพระบาง เป็นเมืองหน้าด่านสำคัญในการทำศึกสงครามมาทุกสมัย ตั้งแต่สมัยกรุงสุโขทัย กรุงธนบุรีกรุงรัตนโกสินทร์ ตัวเมืองดั้งเดิมตั้งอยู่บริเวณเชิงเขาขาด (เขาฤาษี) จรดวัดหัวเมือง (วัดนครสวรรค์) ยังมีเชิงเทินดินเป็นแนวปรากฏอยู่ เมืองพระบาง ต่อมาได้เปลี่ยนชื่อเป็น เมืองชอนตะวัน เพราะตัวเมืองตั้งอยู่บนฝั่งตะวันตก ของแม่น้ำเจ้าพระยาและหันหน้าเมืองไปทางแม่น้ำซึ่งอยู่ทางทิศตะวันออกทำให้แสงอาทิตย์ส่องเข้าหน้าเมืองตลอดเวลา แต่ภายหลังได้เปลี่ยนเป็นเมืองนครสวรรค์ เพื่อเป็นศุภนิมิตอันดี

นครสวรรค์ มีชื่อเรียกเป็นที่รู้จักแพร่หลายมาแต่เดิมว่า ปากน้ำโพ โดยปรากฏเรียกกันมาตั้งแต่ ในสมัยกรุงศรีอยุธยา ตามประวัติศาสตร์ในคราวพระเจ้าหงสาวดีบุเรงนองยกทัพมาตีกรุงศรีอยุธยา ครั้งสมัย สมเด็จพระมหาจักรพรรดิ กองทัพเรือจากกรุงศรีอยุธยาได้ยกไปรบทัพข้าศึกที่ปากน้ำโพ แต่ต้านทัพข้าศึกไม่ไหว จึงล่าถอยกลับไป

ที่มาของคำว่า ปากน้ำโพ สันนิษฐานได้ 2 ประการ คือ อาจมาจากคำว่า ปากน้ำโผล่ เพราะเป็นที่ปากน้ำ ปิง ยม และน่าน มาโผล่รวมกันเป็น ต้นแม่น้ำเจ้าพระยา หรืออีกประการหนึ่ง คือ มีต้นโพธิ์ขนาดใหญ่ อยู่ตรงปากน้ำในบริเวณวัดโพธิ์ ซึ่งเป็นที่ตั้งศาลเจ้าพ่อกวนอูในปัจจุบัน จึงเรียกกันว่า ปากน้ำโพธิ์ ก็อาจเป็นได้

ในสมัย พระบาทสมเด็จพระพุทธยอดฟ้าจุฬาโลกมหาราช ได้ทรงนำพระพุทธรูปชื่อพระบาง มาหยุดพักคืน ที่เมืองนี้ ต่อมาไทยรบกับพม่า และกองทัพไทยได้ยกทัพเคลื่อนที่ขึ้นมาเลือกนครสวรรค์ ที่เคยเป็นโรงทหารเก่า หลังโรงเหล้า (ตลาดศรีนคร ปัจจุบัน) เป็นที่ตั้งทัพหลวง แล้วดัดแปลงขุดคูประตูหอรบจากตะวันตกตลาดสะพานดำ ไปบ้านสันคู ไปถึงทุ่งสันคู เดี๋ยวนี้ยังปรากฏแนวคูอยู่ เมื่อข้าศึกยกลงมาจากทุ่งหนองเบน หนองสังข์ สลกบาตร และตะวันออกเฉียงใต้ของลาดยาว มาเหนือทุ่งสันคู เมื่อฤดูแล้งเป็นที่ดอนขาดน้ำ ถ้าฝนตกน้ำก็หลากเข้ามาอย่างแรง ท่วมข้าศึกไทยยกทัพตีตลบหลัง พม่าวิ่งหนีผ่านช่องเขานี้จึงได้ชื่อว่า เขาช่องขาด มาจนบัดนี้

**2. ที่ตั้งและอาณาเขต**

จังหวัดนครสวรรค์ตั้งอยู่ภาคเหนือตอนล่าง ห่างจากกรุงเทพมหานครโดยทางรถยนต์ 237 กิโลเมตร ทางรถไฟเป็นระยะทาง 250 กิโลเมตร มีพื้นที่ 9,597,677 ตารางกิโลเมตร หรือ 5,998,548 ไร่ มีอาณาเขตติดต่อจังหวัดใกล้เคียงดังนี้

ทิศเหนือ ติดกับ จังหวัดพิจิตร และกำแพงเพชร

ทิศใต้ ติดกับ จังหวัดลพบุรี อุทัยธานี ชัยนาท และสิงห์บุรี

ทิศตะวันออก ติดกับ จังหวัดเพชรบูรณ์

ทิศตะวันตก ติดกับ จังหวัดตาก

แผนที่ จังหวัดนครสวรรค์



**3. ประชากรและการปกครอง**

จำนวนประชากรจังหวัดนครสวรรค์มีทั้งสิ้น 1,071,942 คน (ข้อมูลจากที่ทำการปกครองจังหวัดนครสวรรค์) แยกเป็นชาย 524,682 คน และหญิง 547,260 คน

การปกครองตามลักษณะการปกครองส่วนภูมิภาคโดยแบ่งออกเป็น 15 อำเภอ แบ่งเป็น 128 ตำบล 1,431 หมู่บ้าน จัดรูปแบบการปกครองตามลักษณะการปกครองส่วนท้องถิ่น ประกอบด้วยองค์การบริหารส่วนจังหวัด 1 แห่ง เทศบาล 21 แห่ง องค์การบริหารส่วนตำบล 121 แห่ง

**ตารางที่ 1** แสดงจำนวนหมู่บ้าน ตำบล จำนวนประชากร จำแนกรายอำเภอ

|  |  |  |  |  |  |  |  |
| --- | --- | --- | --- | --- | --- | --- | --- |
| **ที่** | **อำเภอ** | **พื้นที่**  **(ตร.กม.)** | **จำนวน**  **หมู่บ้าน** | **จำนวน**  **ตำบล** | **จำนวนประชากร**  **ชาย หญิง รวม** | | |
| 1 | เมืองนครสวรรค์ | 748.268 | 171 | 16 | 111,770 | 126,072 | 243,842 |
| 2 | โกรกพระ | 297.194 | 65 | 9 | 17,469 | 18,454 | 35,923 |
| 3 | ชุมแสง | 716.726 | 126 | 12 | 31,775 | 33,732 | 65,507 |
| 4 | หนองบัว | 819.505 | 107 | 9 | 34,468 | 35,462 | 69,930 |
| 5 | บรรพตพิสัย | 909.897 | 118 | 13 | 42,871 | 44,504 | 87,375 |
| 6 | เก้าเลี้ยว | 256.713 | 43 | 5 | 17,087 | 17,806 | 34,893 |
| 7 | ตาคลี | 854.062 | 125 | 11 | 54,393 | 55,564 | 109,957 |
| 8 | ท่าตะโก | 607.225 | 112 | 10 | 32,840 | 34,621 | 67,461 |
| 9 | พยุหะคีรี | 740.794 | 125 | 11 | 30,103 | 32,009 | 62,112 |
| 10 | ไพศาลี | 979.457 | 101 | 8 | 35,741 | 36,622 | 72,363 |
| 11 | ลาดยาว | 691.096 | 149 | 12 | 43,360 | 45,098 | 88,458 |
| 12 | ตากฟ้า | 570.692 | 76 | 7 | 20,078 | 20,767 | 40,845 |
| 13 | แม่วงก์ | 766.808 | 66 | 4 | 26,686 | 26,610 | 53,296 |
| 14 | แม่เปิน | 260.200 | 24 | 1 | 10,518 | 10,341 | 20,859 |
| 15 | ชุมตาบง | 379.040 | 23 | 2 | 9,523 | 9,598 | 19,121 |
|  | รวม 15 อำเภอ | 9,597.677 | 1,328 | 130 | 524,682 | 547,260 | 1,071,942 |

ที่มา : ที่ทำการปกครองจังหวัดนครสวรรค์

**ผลิตภัณฑ์มวลรวมจังหวัดนครสวรรค์**

จังหวัดนครสวรรค์มีมูลค่าผลผลิตของผลิตภัณฑ์มวลรวมจังหวัด GPP (Gross Provincial Product) ปี 2556 ทั้งสิ้น 119,700 ล้านบาท แบ่งเป็นภาคเกษตร 48,790 ล้านบาท คิดเป็นสัดส่วนร้อยละ 40.76 นอกภาคเกษตร 70,910 ล้านบาท คิดเป็นสัดส่วนร้อยละ 59.24 อัตราการเปลี่ยนแปลงจากปี 2545 สาขาอุตสาหกรรมที่สำคัญ 5 อันดับแรกได้แก่ การเกษตรกรรม การล่าสัตว์และการป่าไม้ ร้อยละ 39.47 ของ GPP อุตสาหกรรม ร้อยละ 16.21 ของค่า GPP การขายส่ง การขายปลีก การซ่อมแซมยานยนต์ ร้อยละ 12.64 ของค่า GPP การศึกษา ร้อยละ 6.52 ของค่า GPP และตัวกลางทางการเงิน ร้อยละ 4.93 ของค่า GPP

**ตารางที่ 2** ผลิตภัณฑ์มวลรวม (GPP) จังหวัดนครสวรรค์ หน่วย (ล้านบาท)

|  |  |  |
| --- | --- | --- |
| **สาขาการผลิต** | **มูลค่า** | **อัตราการการเปลี่ยนแปลง**  **ปี 2556** |
| **ภาคเกษตร** |  |  |
| เกษตรกรรม การล่าสัตว์และการป่าไม้ | 47,248 | 39.47 |
| การประมง | 1,542 | 1.29 |
| **นอกภาคเกษตร** |  |  |
| การทำเหมืองแร่และย่อยหิน | 1,737 | 1.45 |
| อุตสาหกรรม | 19,401 | 16.21 |
| ไฟฟ้า ประปา และโรงแยกก๊าซ | 1,596 | 1.33 |
| การก่อสร้าง | 2,711 | 2.26 |
| การขายส่ง ขายปลีก การซ่อมแซมรถยนต์ จักรยานยนต์  ของใช้บุคคล และของใช้ครัวเรือน | 15,131 | 12.64 |
| โรงแรมและภัตตาคาร | 492 | 0.41 |
| การขนส่งสถานที่เก็บสินค้าและการคมนาคม | 2,935 | 2.45 |
| ตัวกลางทางการเงิน | 5,902 | 4.93 |
| บริการด้านอสังหาริมทรัพย์ การให้เช่าและบริการทางธุรกิจ | 3,992 | 3.33 |
| การบริหารราชการแผ่นดิน การป้องกันประเทศ  การประกันสังคมภาคบังคับ | 5,244 | 4.38 |
| การศึกษา | 7,809 | 6.52 |
| การบริการด้านสุขภาพ และสังคมสงเคราะห์ | 2,965 | 2.45 |
| การให้บริการด้านชุมชน สังคมและบริหารส่วนบุคคลอื่นๆ | 846 | 0.71 |
| ลูกจ้างในครัวเรือนส่วนบุคคล | 148 | 0.12 |
| รวม | 119,700 | 100.00 |

ที่มา : สำนักงานคลังจังหวัดนครสวรรค์

อัตราการเปลี่ยนแปลงมูลค่าผลิตภัณฑ์รวมใน 5 สาขาดังกล่าวส่วนใหญ่เพิ่มขึ้นจากปี 2557 สาขาที่มีอัตราการเปลี่ยนแปลงสูงสุดเรียงตามลำดับ ได้แก่ การก่อสร้าง ร้อยละ 59.88 การขนส่งสถานที่เก็บสินค้าและคมนาคม ร้อยละ 56.91 เกษตรกรรม การล่าสัตว์ และการป่าไม้ ร้อยละ 49.28 การขายส่ง ขายปลีก การซ่อมแซมรถยนต์ จักรยานยนต์ ของใช้บุคคล และของใช้ครัวเรือน ร้อยละ 30.81 และการทำเหมืองแร่ย่อยหิน ร้อยละ 29.13

**แผนภูมิที่ 1** อัตราการเปลี่ยนแปลงมวลรวมจังหวัดนครสวรรค์ ที่สำคัญ 5 อันดับแรก ปี 2550-2554

ที่มา : สำนักงานคลังจังหวัดนครสวรรค์

**การจดทะเบียนโรงงานอุตสาหกรรม**

**ตารางที่ 3** การจดทะเบียนโรงงานอุตสาหกรรมจังหวัดนครสวรรค์ ไตรมาส 4 ปี 2558

|  |  |  |  |
| --- | --- | --- | --- |
| รายการข้อมูล | ไตรมาส 4 ปี 2557 | ไตรมาส 4 ปี 2558 | การเปลี่ยนแปลง (%) |
| จดทะเบียน (ราย) | 20 | 7 | -65.00 |
| เงินลงทุน (ล้านบาท) | 472.434 | 213.750 | -54.76 |
| การจ้างงาน (คน) | 196 | 93 | -52.56 |
| เลิกจ้าง (ราย) | 4 | 0 | -100 |
| เงินลงทุน (ล้านบาท) | 29.303 | 0 | -100 |
| การจ้างงาน (คน) | 64 | 0 | -100 |

|  |  |  |  |
| --- | --- | --- | --- |
| รายการข้อมูล | ไตรมาส 4 ปี 2557 | ไตรมาส 4 ปี 2558 | การเปลี่ยนแปลง (%) |
| จำนวนโรงงานทั้งหมด (ราย) | 20 | 7 | -65 |
| เงินลงทุน (ล้านบาท) | 472.434 | 213.750 | -54.76 |
| การจ้างงาน (คน) | 196 | 93 | -52.56 |

ที่มา : สำนักงานอุตสาหกรรมจังหวัดนครสวรรค์

**ดัชนีราคาผู้บริโภค**

ณ ปี 2558 ดัชนีราคาผู้บริโภคของจังหวัดนครสวรรค์ 2558 เท่ากับ 100 และเดือนธันวาคม 2558 เท่ากับ 108.6

**ตารางที่ 4 ดัชนีราคาผู้บริโภคจังหวัดนครสวรรค์ จำแนกตามประเภทของดัชนีและหมวดสินค้า กันยายน ปี 2558**

**(ปี 2554 = 100)**

| หมวด | ธันวาคม |
| --- | --- |
|
| ดัชนีราคาผู้บริโภค | **108.6** |
| หมวดอาหารและเครื่องดื่ม | 115.5 |
| ข้าว แป้งและผลิตภัณฑ์จากแป้ง | 101.4 |
| เนื้อสัตว์ เป็ดไก่ และสัตว์น้ำ | 111.8 |
| ไข่และผลิตภัณฑ์นม | 103.5 |
| ผักและผลไม้ | 128.6 |
| เครื่องประกอบอาหาร | 108.0 |
| เครื่องดื่มไม่มีแอลกอฮอล์ | 103.6 |
| อาหารบริโภค-ในบ้าน | 118.8 |
| อาหารบริโภค-นอกบ้าน | 121.8 |
| หมวดอื่น ๆ ไม่ใช่อาหาร และเครื่องดื่ม | 104.1 |
| หมวดเครื่องนุ่งห่มและรองเท้า | 104.8 |
| หมวดเคหสถาน | 110.7 |
| หมวดการตรวจรักษาและบริการส่วนบุคคล | 106.4 |
| หมวดพาหนะ การขนส่ง และการสื่อสาร | 94.2 |
| หมวดการบันเทิงการอ่านและการศึกษา | 102.8 |
| หมวดยาสูบและเครื่องดื่มมีแอลกอฮอล์ | 133.2 |
| ดัชนีราคาผู้บริโภคพื้นฐาน | 109.2 |
| กลุ่มอาหารสดและพลังงาน | 106.0 |
| -  อาหารสด | 114.9 |
| -  พลังงาน | 91.3 |

|  |  |
| --- | --- |
|  |  |

ที่มา : สำนักงานพาณิชย์จังหวัดนครสวรรค์

**การจดทะเบียนนิติบุคคล**

ในไตรมาสที่ 4 ปี 2558 จังหวัดนครสวรรค์ มีการจดทะเบียนนิติบุคคลตั้งใหม่ 286 ราย เป็นบริษัทจำกัด 105 ราย ห้างหุ้นส่วนจำกัด 181 ราย อุตสาหกรรมที่มีการจดทะเบียนนิติบุคคลตั้งใหม่ 3 อันดับแรก ได้แก่ (1) บริการด้านอสังหาริมทรัพย์ การให้เช่า และบริการทางธุรกิจ และการให้บริการชุมขน สังคม และบริการส่วนบุคคล อื่นๆ ประเภทละ 53 ราย (2) การขนส่ง สถานที่เก็บสินค้า และการคมนาคม 51 ราย (3) โรงแรมและภัตตาคาร 50 ราย

เมื่อพิจารณาทุนจดทะเบียนของนิติบุคคลตั้งใหม่ จำนวน107.26 ล้านบาท พบว่า บริษัทจำกัดมีทุนจดทะเบียนทั้งสิ้น 147.80 ล้านบาท ห้างหุ้นส่วนจำกัด 205.60 ล้านบาท โดยอุตสาหกรรมที่มีทุนจดทะเบียนมากที่สุด ได้แก่ บริการด้านอสังหาริมทรัพย์ การให้เช่า และบริการทางธุรกิจ และการให้บริการชุมขน สังคม และบริการส่วนบุคคล อื่นๆ ที่มีทุนจดทะเบียนทั้งสิ้น 65.30 ล้านบาท โดยเป็นทุนจดทะเบียนบริษัทจำกัด ร้อยละ 25.20 ล้านบาทและห้างหุ้นส่วนจำกัด 40.10 ล้านบาท

**แผนภูมิ 2 จำนวนการจดทะเบียนของนิติบุคคลตั้งใหม่จังหวัดนครสวรรค์ จำแนกตามหมวดธุรกิจ**

**ไตรมาส 4 ปี 2558**

ที่มา : สำนักงานพัฒนาธุรกิจการค้าจังหวัดนครสวรรค์

****

**ดัชนีชี้วัดภาวะแรงงาน**

ภาวะด้านแรงงานมีการเคลื่อนไหวเปลี่ยนแปลงตลอดเวลา สืบเนื่องจากปัจจัยทางเศรษฐกิจ สังคม และการเมือง เช่น สถานการณ์ทางการเมืองสับสนไร้ทิศทางที่ชัดเจน จะส่งผลถึงความเชื่อมั่นของนักธุรกิจ นักลงทุนทั้งในและต่างประเทศ เกิดการชะลอการลงทุน ชะลอการขยายกิจการ รวมถึงชะลอการจ้างงาน ในขณะที่การผลิตคนเพื่อเข้าสู่ตลาดแรงงานของภาคการศึกษายังคงมีอย่างต่อเนื่อง มิอาจชะลอตามภาวการณ์ด้านเศรษฐกิจ จึงส่งผลต่อการว่างงาน การทำงานต่ำระดับ นอกจากนี้การเปลี่ยนแปลงทางเทคโนโลยีการผลิต ต้นทุนการผลิต ฤดูกาล ทัศนคติทั้งของฝ่ายนายจ้างและผู้ใช้แรงงาน เหล่านี้ล้วนเป็นปัจจัยที่นำไปสู่การเปลี่ยนแปลงของภาวะด้านแรงงาน ไม่ว่าจะเป็นรูปแบบการจ้างงาน การเคลื่อนย้ายแรงงาน ฝีมือแรงงาน มาตรฐานแรงงาน ฯลฯ ดังนั้นการจะทราบความเคลื่อนไหวหรือการเปลี่ยนแปลงของภาวะแรงงาน จึงต้องมีการพิจารณาศึกษาเพื่อกำหนดตัวชี้วัด พร้อมทั้งติดตามการเปลี่ยนแปลง เพื่อศึกษาวิเคราะห์ถึงสาเหตุของปัญหา รวมถึงทำนายหรือคาดการณ์อนาคต อันจะเอื้อประโยชน์ต่อการตัดสินใจในการกำหนดแผนงานที่จะต้องทำให้สนองตอบต่อความต้องการของทุกกลุ่มทั้งนายจ้าง ผู้ใช้แรงงาน รวมทั้งองค์กรต่าง ๆ ทั้งภาครัฐและเอกชน สถานการณ์แรงงานจังหวัดนครสวรรค์ ไตรมาส 3 ปี 2558 ฉบับนี้จะขอนำเสนอตัวชี้วัดภาวะแรงงานดังนี้

**1) อัตราการมีส่วนร่วมในกำลังแรงงาน**

อัตราการมีส่วนร่วมในกำลังแรงงานเป็นตัวชี้วัดที่แสดงให้เห็นถึงสภาพกำลังแรงงานในตลาดแรงงานของจังหวัดนครสวรรค์ เมื่อเทียบกับประชากรวัยแรงงานทั้งหมด โดยคำนวณจากกำลังแรงงานในจังหวัดนครสวรรค์ เทียบกับประชากรที่มีอายุ 15 ปีขึ้นไปในจังหวัดนครสวรรค์ จะพบว่าใน ไตรมาส 4 ปี 2558 อัตราการมีส่วนร่วมในกำลังแรงงานจังหวัดนครสวรรค์ มีอัตราร้อยละ 67.79 เพิ่มขึ้นจากไตรมาส 3 ปี 2558 ที่มีอัตรา 65.97 และเมื่อเปรียบเทียบกับไตรมาสเดียวกันของปีที่ผ่านมา กลับพบว่ามีอัตราที่เพิ่มขึ้นจากไตรมาส 4 ปี 2557 ที่มีอัตรา 67.50 เมื่อพิจารณาจากแผนภูมิที่ 1 จะพบว่าไตรมาส 4 ปี 2557 มีการปรับตัวลดลงจากไตรมาส 3 ปี 2557 สืบเนื่องมาจากปัจจัยฤดูกาลที่ส่งผลต่อการมีงานทำของกำลังแรงงาน โดยที่ไตรมาส 1 และ 2 ของปี2558 จะเป็นช่วงเริ่มเข้าสู่ฤดูกาลเพาะปลูก ในกำลังแรงงานปรับลดลง

**แผนภูมิ 1 อัตราการมีส่วนร่วมในกำลังแรงงานจังหวัดนครสวรรค์**

ที่มา : สำนักงานสถิติจังหวัดนครสวรรค์

หมายเหตุ : อัตราการมีส่วนร่วมในกำลังแรงงานในจังหวัด = กำลังแรงงานในจังหวัด x 100

ประชากรที่มีอายุ 15 ปีขึ้นไปในจังหวัด

**2) อัตราการมีงานทำ**

เมื่อพิจารณาอัตราการจ้างงานเฉพาะ ในส่วนภาคอุตสาหกรรมการผลิตโดยคำนวณจากจำนวนผู้มีงานทำในภาคอุตสาหกรรมการผลิตเปรียบเทียบกับจำนวนผู้มีงานทำทั้งหมดจะพบว่า อัตราการจ้างงานในภาคการผลิตมีอัตรา 7.45 ซึ่งลดลงจากไตรมาสที่ 3 ปี 2558 ที่มีอัตรา 10.69 อันเนื่องมาจากปัจจัยฤดูกาล ผนวกกับสถานการณ์เศรษฐกิจ การเมือง ตามที่ได้กล่าวมาแล้วทำให้การจ้างงานในภาคการผลิตเพิ่มขึ้น เมื่อเปรียบเทียบกับไตรมาสเดียวกับของปีที่ผ่านมาพบว่า มีสัดส่วนที่เพิ่มขึ้น คือ 7.45 จึงแสดงให้เห็นชัดว่าการเพิ่มขึ้นหรือลดลงเป็นผลจากปัจจัยฤดูกาล และการเมือง ปรากฏรายละเอียดตามแผนภูมิที่ 3

**แผนภูมิ 2 อัตราการมีงานทำในอุตสาหกรรมการผลิตจังหวัดนครสวรรค์**

ไตรมาส

ที่มา : สำนักงานสถิติจังหวัดนครสวรรค์

หมายเหตุ : อัตราการมีงานทำในอุตสาหกรรมการผลิตจังหวัด = ผู้มีงานทำในภาคอุตสาหกรรมการผลิตจังหวัด x 100

ผู้มีงานทำในจังหวัด

โดยสรุปในภาพรวมจะพบว่าอัตราการจ้างงานหรือการมีส่วนร่วมในกำลังแรงงานของจังหวัดนครสวรรค์ จะมีลักษณะการเคลื่อนย้ายแรงงานแบบเป็นวัฏจักรหรือวงจร ทั้งนี้เพราะพื้นที่จังหวัดเป็นเขตเกษตรกรรม ประชากรซึ่งเป็นกำลังแรงงานของจังหวัดจะอาศัยอยู่ในภาคส่วนของเกษตรกรรมเพื่อช่วยครัวเรือนในการทำการเกษตรเป็นส่วนใหญ่ เมื่อหมดฤดูเก็บเกี่ยวผลผลิตก็จะเคลื่อนย้ายไปหางานทำในภาคอุตสาหกรรมในจังหวัดอื่น ๆ และจะเคลื่อนย้ายกลับมาภาคเกษตรกรรมอีกครั้งในฤดูเพาะปลูก วนเวียนในลักษณะเช่นนี้อย่างเป็นวัฏจักรทุกปี จึงอาจส่งผล ต่อการขาดแคลนแรงงานในบางฤดูกาล

**3) อัตราการว่างงาน**

สำหรับอัตราว่างงานในจังหวัดนครสวรรค์ ไตรมาส 4 ปี 2558 มีจำนวนผู้ว่างงานทั้งหมด 3,492 คน (ร้อยละ 0.43 ของกำลังแรงงานทั้งหมด) ซึ่งลดลงจากไตรมาสที่แล้วที่ร้อยละ 0.54 ของกำลังแรงงานทั้งหมด) และลดลงจากไตรมาสเดียวกันจากปีที่ผ่านมา ร้อยละ 1.10 ตามรายละเอียดในแผนภูมิต่อไปนี้

**แผนภูมิ 3 อัตราการว่างงานจังหวัดนครสวรรค์**

ไตรมาส

ที่มา สำนักงานสถิติจังหวัดนครสวรรค์

หมายเหตุ : อัตราการว่างงานในจังหวัด = ผู้ว่างงานในจังหวัด x 100

กำลังแรงงานในจังหวัด

**5) อัตราการบรรจุงาน**

อัตราการบรรจุงานในแต่ละไตรมาส เป็นตัวชี้วัดที่แสดงให้เห็นถึงการเคลื่อนไหวของภาวการณ์ด้านแรงงาน ซึ่งสามารถศึกษาวิเคราะห์กับจำนวนตำแหน่งงานว่าง และจำนวนผู้สมัครงาน โดยเมื่อวิเคราะห์จำนวนการบรรจุงานที่สำนักงานจัดหางานจังหวัดดำเนินการ เทียบกับจำนวนตำแหน่งงานว่างที่แจ้งผ่านสำนักงานจัดหางานจังหวัดนครสวรรค์ จะพบว่าอัตราการบรรจุงานต่อตำแหน่งงานว่าง ไตรมาส 4 ปี 2558 อยู่ที่ร้อยละ 181.78 โดยมีอัตรา สูงกว่าไตรมาส 3 ปี 2558 ที่มีร้อยละ 98.95 ซึ่งอาจจะเป็นเพราะสถานประกอบการเพิ่มการจ้างแรงงานจากผลพวงของภาวะเศรษฐกิจ ประกอบกับภาวะทางการเมือง ทำให้แรงงานที่จะเข้าสู่สถานประกอบการเพิ่มขึ้น (แผนภูมิที่ 4) เมื่อเปรียบเทียบสัดส่วนของ ผู้บรรจุงานต่อผู้สมัครที่มีอัตราร้อยละ 94.07 จะพบว่า มีอัตราเพิ่มขึ้นจากไตรมาส 3 ปี 2558 ที่มีอัตรา 185.61 ทั้งนี้อาจเป็นเพราะในไตรมาสนี้เนื่องจากการบรรจุงานมากกว่าผู้ลงทะเบียนสมัครงาน (ผู้สมัครงานใหม่) เนื่องจากผลการบรรจุงานเป็นยอดสะสม (จากผู้สมัครงานเก่าและใหม่)

**แผนภูมิ 4 อัตราการบรรจุงานต่อผู้สมัครงาน/ตำแหน่งงานว่างในจังหวัดนครสวรรค์**

ไตรมาส/ปี

ที่มา : สำนักงานจัดหางานจังหวัดนครสวรรค์

หมายเหตุ : 1. อัตราการบรรจุงานต่อผู้สมัครงานจังหวัด = ผู้ได้รับการบรรจุงานในจังหวัด x 100

ผู้สมัครงานในจังหวัด

2. อัตราการบรรจุงานต่อตำแหน่งงานว่างจังหวัด = ผู้ได้รับการบรรจุงานในจังหวัด x 100

ตำแหน่งงานว่างในจังหวัด

**7) อัตราการไม่ปฏิบัติตามกฎหมายคุ้มครองแรงงานและกฎหมายความปลอดภัยในการทำงาน**

อัตราการปฏิบัติไม่ถูกต้องตามข้อกฎหมายคุ้มครองแรงงานของสถานประกอบกิจการ เป็นตัวบ่งบอกตัวหนึ่ง ที่แสดงให้เห็นถึงภาวการณ์ด้านแรงงาน หากนายจ้างไม่ปฏิบัติตามข้อกฎหมายสูง ย่อมส่งผลกระทบต่อความเป็นอยู่ของลูกจ้าง ผู้ใช้แรงงาน และส่งผลถึงคุณภาพชีวิตของผู้ใช้แรงงานตามมา สำหรับอัตราการไม่ปฏิบัติตามข้อกฎหมายของสถานประกอบการ ในการนำเสนอครั้งนี้ สามารถจำแนกได้เป็นการ ไม่ปฏิบัติตามกฎหมายคุ้มครองแรงงานและกฎหมายความปลอดภัยในการทำงาน ซึ่งพบว่าอัตราการ ไม่ปฏิบัติตามกฎหมายคุ้มครองแรงงานของสถานประกอบการในจังหวัดต่อจำนวนสถานประกอบการที่ผ่านการตรวจไตรมาส 4 ปี 2558 มีอัตรา 7.44 ซึ่งลดลงจาก ไตรมาสที่แล้วที่มีอัตรา 12.08 และลดลงจากช่วงเดียวกันของปีที่ผ่านมาซึ่งมีอัตรา 5.80 (แผนภูมิที่ 5) ในส่วนอัตราการปฏิบัติไม่ถูกต้องตามกฎหมายความปลอดภัยในการทำงานของสถานประกอบกิจการจังหวัดนครสวรรค์ ซึ่งมีอัตรา 29.03 เพิ่มขึ้นจากไตรมาสที่แล้วมีอัตรา 9.82 และเพิ่มขึ้นจากช่วงเดียวกันของปีที่ผ่านมาซึ่งมีอัตรา 8.70

**แผนภูมิ 5 อัตราการปฏิบัติไม่ถูกต้องตามกฎหมายคุ้มครองแรงงานและกฎหมายความปลอดภัยในการทำงานของสถานประกอบกิจการจังหวัดนครสวรรค์**

ที่มา : สำนักงานสวัสดิการและคุ้มครองแรงงานจังหวัดนครสวรรค์

หมายเหตุ : 1. อัตราการปฏิบัติไม่ถูกต้องตามกฎหมายคุ้มครองแรงงานของสถานประกอบกิจการจังหวัด =

จำนวนสถานประกอบกิจการที่ทำผิดกฎหมายคุ้มครองแรงงานจังหวัด x 100

จำนวนสถานประกอบกิจการที่ผ่านการตรวจคุ้มครองแรงงานจังหวัด

2. อัตราการปฏิบัติไม่ถูกต้องตามกฎหมายความปลอดภัยในการทำงานของสถานประกอบกิจการจังหวัด =

จำนวนสถานประกอบกิจการที่ทำผิดกฎหมายความปลอดภัยในการทำงานจังหวัด x 100

จำนวนสถานประกอบกิจการที่ผ่านการตรวจความปลอดภัยในการทำงานจังหวัด

**8) อัตราการเกิดข้อพิพาทแรงงาน/ข้อขัดแย้งในสถานประกอบกิจการ**

การเกิดข้อพิพาทแรงงานและข้อยัดแย้งในสถานประกอบกิจการเป็นตัวชี้วัดที่แสดงถึงความสัมพันธ์ระหว่างนายจ้างและลูกจ้าง การเปลี่ยนแปลงของอัตราการเกิดข้อพิพาทแรงงานจะแสดงให้เห็นถึงทิศทางความสัมพันธ์ระหว่างนายจ้างและลูกจ้างว่ามีทิศทางหรือแนวโน้มไปในทางใด การเกิดข้อพิพาทแรงงานนั้นมีผลมาจากการที่ลูกจ้างได้แจ้งข้อเรียกร้องต่อนายจ้าง และหากไม่สามารถยุติ หรือตกลงกันได้ก็จะเกิดเป็นข้อพิพาทแรงงานขึ้น สำหรับจังหวัดนครสวรรค์ ที่ผ่านมาจนถึง ไตรมาส 4 ปี 2558 ไม่เกิดข้อพิพาทแรงงาน/ข้อขัดแย้งในสถานประกอบกิจการใดๆ

**9) อัตราสถานประกอบการที่เข้าสู่ระบบประกันสังคมจังหวัดนครสวรรค์**


ในส่วนอัตราสถานประกอบการที่เข้าสู่ระบบประกันสังคม โดยการศึกษาจากจำนวนสถานประกอบการ ในระบบประกันสังคมของจังหวัดนครสวรรค์ เปรียบเทียบกับจำนวนสถานประกอบการทั้งหมดของจังหวัดนครสวรรค์ พบว่าสัดส่วนของสถานประกอบการที่เข้าสู่ระบบประกันสังคมมีสัดส่วนลดลง โดยมีอัตราส่วนจากไตรมาส 2 ปี 2557 ถึงไตรมาส 4 ปี 2558 ดังนี้ 7.43 7.22 7.29 7.39 7.45 8.10 และ 8.10 จะเห็นได้ว่าอัตราสถานประกอบที่เข้าสู่ระบบประกันสังคมมีสัดส่วนที่เพิ่มขึ้น และไตรมาส 3 ปี 2557 มีอัตราส่วนเพิ่มขึ้นเล็กน้อย

**แผนภูมิ 6 อัตราสถานประกอบการที่เข้าสู่ระบบประกันสังคมจังหวัดนครสวรรค์**

ที่มา : สำนักงานประกันสังคมจังหวัดนครสวรรค์

หมายเหตุ : ประมวลข้อมูลโดยสำนักงานแรงงานจังหวัดนครสวรรค์

※※※※※※※※※※※※※

**สถานการณ์แรงงานจังหวัดนครสวรรค์**

สถานการณ์แรงงานจังหวัดไตรมาส 4 ปี 2558 ช่วงเดือนตุลาคม – ธันวาคม 2558 ขอนำเสนอข้อมูล ในประเด็นต่างๆ ตามลำดับคือ

1) กำลังแรงงาน การมีงานทำ การว่างงาน

2) การส่งเสริมการมีงานทำ

3) การพัฒนาศักยภาพแรงงาน

4) การคุ้มครองแรงงานและสวัสดิการ

และ 5) การประกันสังคม

**1) กำลังแรงงาน การมีงานทำ การว่างงาน**

**1.1 โครงสร้างประชากร**

สำนักงานสถิติจังหวัดนครสวรรค์ ได้ดำเนินการสำรวจภาวะการทำงานของประชากร ไตรมาสที่ 4 (ตุลาคม – ธันวาคม 2558) สรุปรายละเอียดได้ดังนี้ จังหวัดนครสวรรค์ มีประชากรผู้มีอายุ 15 ปี ขึ้นไป เฉลี่ยทั้งสิ้น 811,167 คน โดยสัดส่วนของประชากรเพศชายมีน้อยกว่าเพศหญิงเล็กน้อย กล่าวคือ เพศชาย มีจำนวน 386,295 คน คิดเป็นร้อยละ 47.62 ขณะที่เพศหญิง มี 424,872 คน คิดเป็นร้อยละ 52.38 (รายละเอียดปรากฏตามตารางภาคผนวกที่ 1) โดยประชากรทั้งหมดพบว่าเป็นผู้อยู่ในวัยทำงาน หรืออายุ 15 ปีขึ้นไปมีจำนวน 549,851 คน คิดเป็นร้อยละ 75.67 ขณะที่ผู้มีอายุต่ำกว่า 15 ปี มี 260,775 คน คิดเป็นร้อยละ 24.33

**แผนภูมิ 1 โครงสร้างประชากรจังหวัดนครสวรรค์ ไตรมาส 4 ปี 2558**

ที่มา : สำนักงานสถิติจังหวัดนครสวรรค์

ในกลุ่มผู้อยู่ในวัยทำงาน (ผู้มีอายุ 15 ปีขึ้นไป) จำนวน 545,323 คน พบว่าเป็นผู้อยู่ในกำลังแรงงานรวม โดยจำแนกเป็นผู้มีงานทำ 543,993 คน คิดเป็นร้อยละ 67.31 ของผู้อยู่ในกำลังแรงงานทั้งหมด

ขณะที่เป็นผู้ว่างงาน 3,492 คน หรือร้อยละ 0.43 ของผู้อยู่ในกำลังแรงงาน โดยเพศชายมีอัตราส่วนของ ผู้ว่างงานน้อยกว่าเพศหญิงเล็กน้อย กล่าวคือเพศชายมี 1,531 คน (ร้อยละ 43.84 ของผู้ว่างงาน) ขณะที่เพศหญิงมี 1,961 คน (ร้อยละ 56.16 ของผู้ว่างงาน) ทั้งนี้อัตราการว่างงานในไตรมาส 4ปี 2558 ลดลงจากไตรมาสที่แล้วที่มีอัตราว่างงาน ร้อยละ 0.54

สำหรับตัวเลขในกลุ่มของผู้ที่ไม่อยู่ในกำลังแรงงานซึ่งมีจำนวน 261,316 คน พบว่าเป็นผู้อยู่ในกลุ่มอื่นๆ ที่ไม่ใช่ผู้เรียนหนังสือและทำงานที่บ้าน มีจำนวน 118,188 (ร้อยละ 14.57) ส่วนทำงานที่บ้าน มีจำนวน 82,984 คน (ร้อยละ 10.23) และผู้เรียนหนังสือ จำนวน 60,144 คน (ร้อยละ 7.41) ตามลำดับ รายละเอียดตามตาราง 1

**ตาราง 1 ประชากรจังหวัดนครสวรรค์ จำแนกตามเพศและสถานภาพแรงงาน ไตรมาส 4 ปี 2558**

|  |  |  |  |  |  |  |
| --- | --- | --- | --- | --- | --- | --- |
| สถานภาพแรงงาน | ชาย | | หญิง | | รวม | |
| **จำนวน** | **ร้อยละ** | **จำนวน** | **ร้อยละ** |  | **จำนวน** |
| **ประชากรรวม** | 524,682 | 48.95 | 547,260 | 51.05 | 1,071,942 | |
| **ประชากรผู้มีอายุ 15 ปีขึ้นไป** | 386,295 | 47.62 | 424,872 | 52.38 | 811,167 | |
| **ผู้อยู่ในกำลังแรงงาน** | 296,334 | 53.89 | 253,517 | 46.11 | 549,851 | |
| - ผู้มีงานทำ | 294,437 | 53.93 | 251,556 | 46.07 | 545,993 | |
| - ผู้ว่างงาน | 1,531 | 43.84 | 1,961 | 56.16 | 3,492 | |
| - กำลังแรงงานที่รอฤดูกาล | 366 | 100.00 | - | - | 366 | |
| **ผู้ไม่อยู่ในกำลังแรงงาน** | 89,961 | 34.43 | 171,355 | 65.57 | 261,316 | |
| - ทำงานบ้าน | 5,203 | 6.27 | 77,781 | 93.73 | 82,984 | |
| - เรียนหนังสือ | 29,740 | 49.45 | 30,404 | 50.55 | 60,144 | |
| - อื่นๆยังเด็ก ชรา/ไม่สามารถทำงานได้ | - | - | - | - | - | |
| **ประชากรอายุต่ำกว่า 15 ปี** | 138,387 | 53.07 | 122,388 | 46.93 | 260,775 | |
| **อัตราการจ้างงานต่อกำลังแรงงาน** | **-** | **36.30** | **-** | **31.01** | **67.31** | |
| **อัตราการว่างงาน** | **-** | **0.29** | **-** | **0.36** | **0.43** | |

ที่มา : สำนักงานสถิติจังหวัดนครสวรรค์

**1.2 ผู้มีงานทำ**

สำหรับผู้มีงานทำที่มีจำนวน 543,584 คน พบว่า**กลุ่มผู้ทำงานในภาคเกษตรกรรม**มีจำนวน 265,066 คน (ร้อยละ 48.55 ของผู้มีงานทำทั้งหมด) **ผู้ทำงานนอกภาคเกษตรกรรม** มีจำนวน 280,927 คน (ร้อยละ 51.45 ของผู้มีงานทำทั้งหมด) ลดลงจากไตรมาสที่แล้วที่มีร้อยละ 1.76 โดยกลุ่มผู้ทำงานนอกภาคเกษตรกรรมจะทำงานในสาขา การขายส่ง การขายปลีก การซ่อมแซมยานยนต์ รถจักรยานยนต์ ฯ มากที่สุด มี 85,999 คน คิดเป็นร้อยละ 15.75 ของผู้ทำงานนอกภาคเกษตรกรรมทั้งหมด รองลงมาคือการผลิต จำนวน 40,655 คน ร้อยละ 7.45 โรงแรมและภัตตาคาร 35,990 คน ร้อยละ 6.59 สาขาก่อสร้าง 27,816 คน ร้อยละ 5.09และการบริหารราชการและป้องกันประเทศ 19,522 คน ร้อยละ 3.58

**แผนภูมิ 2 ผู้มีงานทำจังหวัดนครสวรรค์ จำแนกตามประเภทอุตสาหกรรมนอกภาคเกษตรกรรม 5 อันดับแรก**

**ไตรมาส 4 ปี 2558**

ที่มา : สำนักงานสถิติจังหวัดนครสวรรค์

เมื่อพิจารณาผู้มีงานทำตามอาชีพในไตรมาส 4 ปี 2558 พบว่าอาชีพที่มีผู้ทำงานมากที่สุด 5 อันดับแรกคือ 1) ผู้ปฏิบัติงานที่มีฝีมือด้านการเกษตรและการประมง จำนวน 204,626 คน ร้อยละ 37.48 2)พนักงานบริการและพนักงานในร้านค้าและตลาด 103,174 คน ร้อยละ 18.90 3) อาชีพขั้นพื้นฐานต่างๆ ในด้านการขายและการให้บริการ 53,144 คน ร้อยละ 9.73 4) ผู้ผู้ปฏิบัติงานโรงงานและเครื่องจักร และผู้ปฏิบัติงานด้านการประกอบ 34,532 คน ร้อยละ 6.32 และ 5) ประกอบวิชาชีพด้านต่างๆ 29,132 คน ร้อยละ 5.34 (แผนภูมิที่ 3)

**แผนภูมิ 3 ผู้มีงานทำจังหวัดนครสวรรค์ จำแนกตามอาชีพไตรมาส 4 ปี 2558 (5 อันดับแรก)**

ที่มา : สำนักงานสถิติจังหวัดนครสวรรค์

หากศึกษาถึงระดับการศึกษาของผู้มีงานทำพบว่า ผู้มีงานทำส่วนใหญ่มีการศึกษาต่ำกว่าประถมศึกษาจำนวน 168,018 คน คิดเป็นร้อยละ 30.77 รองลงมาเป็นผู้มีการศึกษาระดับประถมศึกษา จำนวน 138,900 คน (ร้อยละ 25.44) ระดับมัธยมศึกษาตอนต้น จำนวน 77,113 คน (ร้อยละ 14.12) ระดับมหาวิทยาลัย จำนวน 75,213 คน (ร้อยละ 13.78) และระดับมัธยมศึกษาตอนปลาย สายสามัญ จำนวน 71,943 คน (ร้อยละ 13.18)

**แผนภูมิ 4 ผู้มีงานทำจังหวัดนครสวรรค์ จำแนกตามระดับการศึกษา ไตรมาส 4 ปี 2558**

ที่มา : สำนักงานสถิติจังหวัดนครสวรรค์

ในด้านสถานภาพการทำงานของผู้มีงานทำ พบว่าส่วนใหญ่เป็นทำงานส่วนตัว ที่มีจำนวน 211,728 คน   
(ร้อยละ 38.78) รองลงมาช่วยธุรกิจครัวเรือน จำนวน 148,243 คน (ร้อยละ 27.15) ลูกจ้างเอกชน จำนวน 132,036 คน (ร้อยละ 24.18) ลูกจ้างรัฐบาล จำนวน 46,569 คน (ร้อยละ 8.53) และ สถานะนายจ้าง จำนวน 7,064 คน (ร้อยละ 1.29) ตามลำดับ

**แผนภูมิ 5 ผู้มีงานทำจังหวัดนครสวรรค์ จำแนกตามสถานภาพการทำงาน ไตรมาส 4 ปี 2558**

ที่มา : สำนักงานสถิติจังหวัดนครสวรรค์

ผู้มีงานทำจำแนกตามชั่วโมงการทำงานต่อสัปดาห์ในจำนวนผู้มีงานทำทั้งสิ้น 545,993 คน นั้น เมื่อพิจารณาถึงจำนวนชั่วโมงการทำงานต่อสัปดาห์พบว่าส่วนใหญ่ทำงาน 40-49 ชั่วโมง จำนวน 384,614 คน หรือคิดเป็นร้อยละ 70.44 โดยมีสัดส่วนของเพศชายมากกว่าเพศหญิง คิดเป็นร้อยละ 55.38 และ 44.62 รองลงมาคือ ทำงาน 50 ชั่วโมงขึ้นไป มีจำนวน 66,379 คน หรือ คิดเป็นร้อยละ 12.16 ทำงาน 35-39 ชั่วโมง 52,936 คน หรือ คิดเป็นร้อยละ 9.70 ทำงาน 30-34 ชั่วโมง จำนวน 29,323 คน หรือ ร้อยละ 5.37 สำหรับทำงาน 20-29 ชั่วโมง มีจำนวน 9,811 คน หรือร้อยละ 1.80 ของผู้มีงานทำทั้งหมด

**ตารางที่ 2** จำนวนของผู้มีงานทำ จำแนกตามชั่วโมงการทำงานต่อสัปดาห์และเพศ

|  |  |  |  |
| --- | --- | --- | --- |
| **ชั่วโมงการทำงาน** | **รวม** | **ชาย** | **หญิง** |
| ยอดรวม | 545,993 | 294,437 | 251,557 |
| 1. 0 ชั่วโมง | 472 | - | 472 |
| 2. 1-9 ชั่วโมง | - | - | - |
| 3. 10-19 ชั่วโมง | 2,458 | 1,456 | 1,001 |
| 4. 20-29 ชั่วโมง | 9,811 | 3,821 | 5,990 |
| 5. 30-34 ชั่วโมง | 29,323 | 12,359 | 16,964 |
| 6. 35-39 ชั่วโมง | 52,936 | 27,076 | 25,859 |
| 7. 40-49 ชั่วโมง | 384,614 | 213,000 | 171,615 |
| 8. 50 ชั่วโมงขึ้นไป | 66,379 | 36,725 | 29,655 |

ที่มา : สำนักงานสถิติจังหวัดนครสวรรค์

**1.3 ผู้ว่างงาน**

ผู้ว่างงานในจังหวัดนครสวรรค์ ไตรมาส 4 ปี 2558 (ตุลาคม – ธันวาคม) มีจำนวนทั้งสิ้น 3,492 คน (คิดเป็นอัตราการว่างงานเท่ากับร้อยละ 0.43 ของกำลังแรงงานทั้งหมด) ทั้งนี้เมื่อพิจารณากลุ่มผู้ว่างงานจำแนกตามเพศแล้ว พบว่า เพศชายอัตราการว่างงานน้อยกว่าเพศหญิง โดยเพศหญิงมีอัตราการว่างงาน 1,961 คน (ร้อยละ 56.16) ในขณะที่เพศชายมีอัตราการว่างงาน 1,5531 คน (ร้อยละ 43.84)

**แผนภูมิ 6 เปรียบเทียบอัตราการว่างงาน จำแนกตามเพศ จังหวัดนครสวรรค์ ไตรมาส 4 ปี 2558**

ที่มา : สำนักงานสถิติจังหวัดนครสวรรค์

**1.4 แรงงานนอกระบบ**

สำหรับแรงงานนอกระบบ ข้อมูลปี 2558 จากผลการศึกษาของสำนักงานสถิติจังหวัดนครสวรรค์ พบว่าปัจจุบันผู้มีงานทำอยู่ในแรงงานนอกระบบ มีจำนวนทั้งสิ้น 422,927 คน คิดเป็นร้อยละ 75.79 ของผู้มีงานทำทั้งหมด (558,002 คน) ทั้งนี้แรงงานนอกระบบเหล่านี้จะทำงานในภาคเกษตรเป็นส่วนใหญ่ กล่าวคือ มีจำนวน 267,114 คน คิดเป็นร้อยละ 63.16 ขณะที่นอกภาคการเกษตรมี 155,813 คน (ร้อยละ 36.84) ซึ่งกลุ่มนอกภาคเกษตรนี้ เมื่อพิจารณาจำแนกตามประเภทอุตสาหกรรม พบว่าอุตสาหกรรมที่มีจำนวนแรงงานนอกระบบสูงสุด 5 อันดับแรก คือ 1) การขายส่ง การขายปลีกฯ 58,092 คน (ร้อยละ 37.28) รองลงมาคือ ที่ การก่อสร้าง 30,565 คน (ร้อยละ 19.62) พักแรมและบริการด้านอาหาร จำนวน 27,264 คน (ร้อยละ 17.50) การผลิต 19,341 คน (ร้อยละ 12.41) และ การขนส่ง 2,803 คน (ร้อยละ 1.80) (ภาคผนวก 2)

**แผนภูมิที่ 7** ผู้มีงานทำที่อยู่ในแรงงานนอกระบบจังหวัดนครสวรรค์ จำแนกตามประเภทอุตสาหกรรม นอกภาคการเกษตร (5 อันดับแรก) ปี 2557

ที่มา : สำนักงานสถิติจังหวัดนครสวรรค์ ปี 2558

เมื่อพิจารณาแรงงานนอกระบบจำแนกตามอาชีพ พบว่าการทำงานในอาชีพต่าง ๆ สูงสุด 5 อันดับแรก คือ 1) ด้านการเกษตรและการประมง จำนวน 250,550 คน (ร้อยละ 59.24) รองลงมาคือ พนักงานบริการ 76,348 คน (ร้อยละ 18.05) ด้านความสามารถทางฝีมือ จำนวน 37,830 คน (ร้อยละ 8.94) อาชีพพื้นฐานต่าง ๆ 37,363 คน (ร้อยละ 8.83 คน) และผู้บัญญัติกฎหมายและผู้จัดการ จำนวน 7,476 คน (ร้อยละ 1.77)

**แผนภูมิที่ 8** จำนวนผู้มีงานทำที่อยู่ในแรงงานนอกระบบในจังหวัดนครสวรรค์

จำแนกตามอาชีพ ปี 2558

ที่มา : สำนักงานสถิติจังหวัดนครสวรรค์ ปี 2557

เมื่อพิจารณาแรงงานนอกระบบ จำแนกงานตามอายุ พบว่าส่วนใหญ่มีอายุในช่วง อายุ 60 ปีขึ้นไป มีจำนวน 75,793 คน (ร้อยละ 17.85) รองลงมาคือ 45 – 49 ปี มีจำนวน 61,215 คน (ร้อยละ 14.47) อายุ 55 - 59 ปี มีจำนวน 58,974 คน (ร้อยละ 13.94) อายุ 50 – 54 ปี มี 46,899 คน (ร้อยละ 11.89) และอายุ 35 – 39 ปี 40,152 ปี (ร้อยละ 9.77)

**แผนภูมิที่ 9** จำนวนผู้มีงานทำที่อยู่ในแรงงานนอกระบบในจังหวัดนครสวรรค์

จำแนกตามอายุ ปี 2558

ที่มา : สำนักงานสถิติจังหวัดนครสวรรค์ ปี 2557

สำหรับด้านการศึกษา พบว่าแรงงานนอกระบบส่วนใหญ่มีการศึกษาในระดับต่ำกว่าประถมศึกษา คือมีจำนวน 172,353 คน (ร้อยละ 40.75) รองลงมาคือระดับประถมศึกษา จำนวน 98,785 คน (ร้อยละ 23.36) ระดับมัธยมศึกษาตอนต้น 66,590 คน (ร้อยละ 15.75) ระดับมัธยมศึกษาตอนปลาย 33,884 คน (ร้อยละ 8.01) และระดับไม่มีการศึกษา จำนวน 16,488 คน (ร้อยละ 3.90)

**แผนภูมิที่ 10** ผู้มีงานทำที่มีอยู่ในแรงงานนอกระบบในจังหวัดนครสวรรค์

จำแนกตามระดับการศึกษาปี 2558

ที่มา : สำนักงานสถิติจังหวัดนครสวรรค์ ปี 255**8**

**2) การส่งเสริมการมีงานทำ**

**2.1 การจัดหางานในประเทศ**

ภารกิจการส่งเสริมให้ประชาชนมีงานทำ เป็นภารกิจหลักของกระทรวงแรงงานซึ่งดำเนินการโดยสำนักงานจัดหางานจังหวัดนครสวรรค์ การส่งเสริมการมีงานทำในรูปแบบการจัดหางานมีทั้งการหางานในประเทศและต่างประเทศโดยการจัดหางานในจังหวัดนครสวรรค์ ในช่วงไตรมาส 4 ปี 2558 (ตุลาคม – ธันวาคม 2558) มีจำนวนตำแหน่งงานว่างรวม 1,654 อัตรา แบ่งเป็นชาย 32 อัตรา (ร้อยละ 1.93 ของตำแหน่งงานว่างทั้งหมด) หญิง 10 อัตรา ร้อยละ 0.60 และไม่ระบุ มีจำนวน 1,612 อัตรา ร้อยละ 97.47 ผู้ลงทะเบียนสมัครงานมีจำนวนทั้งหมด 856 คน เป็นชาย 410 คน ร้อยละ 47.90 ของผู้ลงทะเบียนสมัครงานทั้งหมด หญิงมีจำนวน 446 คน ร้อยละ 52.10 ด้านการบรรจุงานมีจำนวนทั้งหมด 1,556 คน โดยแบ่งเป็นชาย 660 คน ร้อยละ 42.42 ของการบรรจุงานทั้งหมด และหญิงจำนวน 896 คน ร้อยละ 57.58

**ตารางที่ 3** ตำแหน่งงานว่าง ผู้ลงทะเบียนสมัครงาน และการบรรจุงานเปรียบเทียบ

ไตรมาส 3/58 และไตรมาส 4/58 ของจังหวัดนครสวรรค์

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ไตรมาส** | **ตำแหน่งงานว่าง (อัตรา)** | | | | **ผู้ลงทะเบียน**  **สมัครงาน (คน)** | | | **บรรจุงาน (คน)** | | |
| **ชาย** | **หญิง** | **ไม่ระบุ** | **รวม** | **ชาย** | **หญิง** | **รวม** | **ชาย** | **หญิง** | **รวม** |
| ไตรมาส 3/58 | 0 | 8 | 1,712 | 1,720 | 403 | 514 | 917 | 761 | 941 | 1,702 |
| ไตรมาส 4/587 | 32 | 10 | 1,612 | 1,654 | 410 | 446 | 856 | 660 | 896 | 1,556 |

ที่มา : สำนักงานจัดหางานจังหวัดนครสวรรค์

**แผนภูมิ 11 เปรียบเทียบตำแหน่งงานว่าง/การสมัครงาน/การบรรจุงาน ไตรมาส 3/2558 และไตรมาส 4/2558**

ที่มา : สำนักงานจัดหางานจังหวัดนครสวรรค์

สำหรับตำแหน่งงานว่างไตรมาส 4 นี้พบว่าเป็นชาย 32 อัตราคิดเป็นสัดส่วน ร้อยละ 1.93 เพศหญิง 10 อัตรา (ร้อยละ 0.60) การที่ตำแหน่งงานว่างมากกว่าครึ่งไม่ได้ระบุเพศแสดงให้เห็นว่าสถานประกอบการหรือนายจ้าง พิจารณาเห็นว่างานโดยทั่วไปไม่ว่าชายหรือหญิงก็สามารถทำได้เช่นกัน หรือไม่มีความแตกต่างในเรื่องเพศ ในอีกประการหนึ่งนายจ้างพิจารณาเห็นว่าการไม่ระบุจะมีผลดีในด้านโอกาสการคัดเลือกมากกว่าการระบุเพศ

**แผนภูมิ 12 ตำแหน่งงานว่างในจังหวัดนครสวรรค์ แยกตามเพศ ไตรมาส 4/2558**

ที่มา : สำนักงานจัดหางานจังหวัดนครสวรรค์

เมื่อพิจารณาถึงจำนวนผู้มาลงทะเบียนสมัครงานในปี 2558นี้ที่พบว่ามีจำนวนทั้งสิ้น 4,404 คน เป็นชาย 1,982 คน คิดเป็นร้อยละ 45.00 และเป็นหญิง 2,422 คน คิดเป็นร้อยละ 55.00 และการบรรจุงานมีผู้ได้รับการบรรจุให้มีงานทำทั้งสิ้น 6,408 คน โดยสัดส่วนของเพศหญิงจะได้รับการบรรจุงานมากกว่าเพศชาย กล่าวคือผู้บรรจุงานที่เป็นเพศหญิง มีสัดส่วนร้อยละ 55.73 (3,571 คน) ขณะที่เพศชายมีร้อยละ 44.27 (2,837 คน)

แผนภูมิที่ 13 ตำแหน่งงานว่าง/ผู้สมัครงาน/และการบรรจุงานในจังหวัดนครสวรรค์

จำแนกตามเพศ ปี 2558

ที่มา : สำนักงานจัดหางานจังหวัดนครสวรรค์

สำหรับตำแหน่งงานว่างตามระดับการศึกษาในปี 2558 นี้พบว่า ตำแหน่งงานว่างมากกว่าร้อยละ 70 เป็นตำแหน่งงานในระดับประถมศึกษาและต่ำกว่า – ปวส. สำหรับระดับปริญญาโทขึ้นไปไม่มีความต้องการ โดยเมื่อพิจารณารายละเอียดพบว่า ตำแหน่งงานว่างระดับที่ต้องการสูงสุดคือ มัธยมศึกษา มีความต้องการร้อยละ 28.12 (1,612 อัตรา) รองลงมาเป็นระดับประถมศึกษาและต่ำกว่าและระดับปวช. โดยมีสัดส่วน ร้อยละ 19.50 (1,118 อัตรา) และร้อยละ 13.45 (749 อัตรา) ตามลำดับ สำหรับระดับปริญญาโทขึ้นไป ในปี 2557นี้พบว่าไม่มี ความต้องการ แต่ยังคงมีความต้องการแรงงานที่มีการศึกษาระดับล่างในอัตราที่สูง แสดงให้เห็นว่าขณะนี้ตลาดแรงงานในจังหวัดนครสวรรค์ มีความต้องการแรงงานระดับล่าง ขณะที่ผู้สมัครงานปี 2557 นี้ ส่วนใหญ่เป็นผู้ที่มีการศึกษาระดับมัธยมศึกษาสูงสุด ร้อยละ 48.74 (2,182 คน) รองลงมาเป็นระดับปริญญาตรี จำนวน 919 คน (ร้อยละ 20.53) ระดับประถมศึกษาและต่ำกว่า ร้อยละ 16.51 (739 คน) และผู้บรรจุงานระดับมัธยมศึกษา มีการบรรจุงานมากที่สุด จำนวน 2,488 คน (ร้อยละ 46.83) เมื่อเทียบกับระดับการศึกษาอื่นๆ รองลงมาเป็นระดับปริญญาตรี มีร้อยละ 25.75 (1,368 คน) ระดับประถมศึกษาและต่ำกว่า ร้อยละ 10.48 (557 คน) ซึ่งสอดคล้องกับจำนวนผู้สมัครงานและความต้องการของตลาดแรงงาน

**แผนภูมิ 14 ตำแหน่งงานว่าง/ผู้สมัครงาน/บรรจุงานในจังหวัดนครสวรรค์ จำแนกตามระดับการศึกษา**

**ปี 2557**

ที่มา : สำนักงานจัดหางานจังหวัดนครสวรรค์

จากแผนภูมิข้างต้น ประเด็นที่น่าสังเกต คือ ตำแหน่งงานว่างหลายระดับศึกษามีสัดส่วนต่ำกว่า ผู้สมัครงาน ตำแหน่งงานว่างสูงสุด คือระดับมัธยมศึกษา รองลงมาคือ ปวช. ปวส. และอนุปริญญา สำหรับผู้ลงทะเบียนสมัครงานสูงสุด คือระดับมัธยมศึกษา รองลงมา คือ ปริญญาตรี ประถมศึกษาและต่ำกว่า และระดับ ปวช. ปวส. อนุปริญญา ตามลำดับ ซึ่งจะเห็นได้ว่าความต้องการด้านแรงงานในระดับมัธยมศึกษามีความต้องการสูงสุด รองลงมาคือระดับ ปริญญาตรี ปวช. ปวส. และอนุปริญญา ฉะนั้น ระบบการศึกษาต้องสร้างค่านิยมและ ให้ความสำคัญกับการพัฒนาทักษะฝีมือเพิ่มขึ้นมากกว่าเน้นที่การศึกษาสายสามัญ หรือระดับปริญญาตรี

**2.2 ความต้องการภาคเอกชน**

ด้านอาชีพพบว่าในปี 2557 นี้อาชีพที่มีตำแหน่งงานว่างสูงสุด 5 อันดับแรกคือ 1) อาชีพงานพื้นฐาน ร้อยละ 24.44 (1,401 คน) 2) อาชีพเสมียน/เจ้าหน้าที่ ร้อยละ 24.04 (1,378 คน) 3) พนักงานบริการ พนักงานขาย ในร้านค้าและตลาด ร้อยละ 17.06 (978 คน) 4) ผู้ปฏิบัติงานในโรงงาน ผู้ควบคุมเครื่องจักรและปฏิบัติงานด้านการประกอบการ มีร้อยละ 14.01 (183 คน) และ 5) ช่างเทคนิคและผู้ปฏิบัติงานที่เกี่ยวข้อง ร้อยละ 12.31 (706 คน)

สำหรับอาชีพที่มีผู้สมัครงานสูงสุดคือ อาชีพเสมียน/เจ้าหน้าที่ จำนวน 1,062 คน (ร้อยละ 23.72) รองลงมาคือ อาชีพงานพื้นฐาน มีจำนวน 939 คน (ร้อยละ 20.97) และพนักงานบริการ พนักงานขายในร้านค้าและตลาด 20.17 คน (ร้อยละ 903)

ส่วนการบรรจุงาน มีการบรรจุงานสูงสุด คืออาชีพงานพื้นฐาน จำนวน 1,342 คน (ร้อยละ 25.26) รองลงมาคือเสมียน/เจ้าหน้าที่ ซึ่งมีจำนวน 1,316 คน (ร้อยละ 24.77) และ พนักงานบริการ พนักงานขายในร้านค้าและตลาด 892 คน (ร้อยละ 16.79) (ตารางภาคผนวกที่ 3)

**แผนภูมิ 15 ตำแหน่งว่างในจังหวัดนครสวรรค์ จำแนกตามอาชีพ ปี 2557**

ที่มา : สำนักงานจัดหางานจังหวัดนครสวรรค์

เมื่อพิจารณาในด้านอุตสาหกรรมพบว่าอุตสาหกรรมที่มีตำแหน่งงานว่างสูงสุด 5 อันดับแรกในปี 2557 คือ 1) การผลิต 2,070 อัตรา (ร้อยละ 36.11) 2) การขายส่ง การขายปลีก การซ่อมแซมยานยนต์และจักรยานยนต์ 2,069 อัตรา (ร้อยละ 36.09) 3) โรงแรมและภัตตาคาร 285 (ร้อยละ 4.97) 4) ข้อมูลข่าวสารและการสื่อสาร 231 อัตรา (ร้อยละ 4.03) 5) บริการด้านอสังหาริมทรัพย์ การให้เช่า และกิจกรรมทางธุรกิจ 211 อัตรา (ร้อยละ 3.68)

ส่วนการบรรจุงาน พบว่าอุตสาหกรรมที่บรรจุงานได้สูงสุด คือ การผลิต 1,988 คน (ร้อยละ 37.42) รองลงมาคือ การขายส่ง ขายปลีก ซ่อมแซมยานยนต์ ฯ 1,943 คน (ร้อยละ 36.57) โรงแรมและภัตตาคาร 262 คน (ร้อยละ 4.93) บริการด้านอสังหาริมทรัพย์ การให้เช่า และกิจกรรมทางธุรกิจ 197 คน (ร้อยละ 3.71) และ ข้อมูลข่าวสารและการสื่อสาร 193 คน (ร้อยละ 3.63)

**ตาราง 4 แสดงจำนวนตำแหน่งงานว่างและการบรรจุงานจังหวัดนครสวรรค์ จำแนกตามอุตสาหกรรม**

**ปี 2557**

|  |  |  |
| --- | --- | --- |
| ประเภทอุตสาหกรรม | ตำแน่งงานว่าง | บรรจุงาน |
| **อัตรา** | **จำนวน** |
| 1. เกษตรกรรม การล่าสัตว์และการประมง | 44 | 44 |
| 2. การทำเหมืองแร่ และเหมืองหิน | - | - |
| 3. การผลิต | 2,070 | 1,988 |
| 4. การไฟฟ้า ก๊าซ ไอน้ำและระบบการปรับอากาศ | - | - |
| 5. การจัดหาน้ำ การจัดการน้ำเสียและของเสียรวมถึงกิจกรรมที่เกี่ยวข้อง | - | - |
| 6. การก่อสร้าง | 78 | 37 |
| 7. การขายส่ง การขายปลีก การซ่อมแซมยานยนต์และจักรยานยนต์ | 2,069 | 1,943 |
| 8. การขนส่ง และสถานที่เก็บสินค้า | 118 | 104 |
| 9. ที่โรงแรมและภัตตาคาร | 285 | 262 |
| 10. ข้อมูลข่าวสารและการสื่อสาร | 231 | 193 |
| 11. กิจกรรมทางการเงินและการประกันภัย | 207 | 191 |
| 12. กิจกรรมที่เกี่ยวกับอสังหาริมทรัพย์ | 211 | 197 |
| 13. กิจกรรมวิชาชีพ วิทยาศาสตร์และกิจกรรมทางวิชาการ | 61 | 47 |
| 14. กิจกรรมบริหารและบริการสนับสนุน | 4 | 1 |
| 15. การบริหารราชการและป้องกันประเทศ และการประกันสังคมภาคบังคับ | 31 | 26 |
| 16. การศึกษา | 50 | 50 |
| 17. กิจกรรมด้านสุขภาพและงานสังคมสงเคราะห์ | 142 | 112 |
| 18. องค์การระหว่างประเทศ | - | - |
| 19. กิจกรรมการบริการด้านอื่นๆ | 4 | 1 |
| 20. กิจกรรมการจ้างงานในครัวเรือน กิจกรรมการผลิตสินค้าและบริการที่ทำขึ้นเองเพื่อใช้ในครัวเรือนซึ่งไม่ส่ามารถจำแนกกิจกรรมได้อย่างชัดเจน | - | - |
| 21. กิจกรรมขององค์การระหว่างประเทศและภาคีสมาชิก | - | - |
| **ยอดรวม** | **5,733** | **5,313** |

ที่มา : สำนักงานจัดหางานจังหวัดนครสวรรค์

ตลาดแรงงานในปี 2557 พบว่าช่วงอายุที่เป็นที่ต้องการของตลาดแรงงานส่วนใหญ่จะมีอายุระหว่าง 18-24 ปี ต้องการสูงสุด 1,654 อัตรา (ร้อยละ 28.85) รองลงมาคืออายุ 25-29 ปี 1,093 อัตรา (ร้อยละ 19.07) และอายุ 30-39 ปี 829 อัตรา (ร้อยละ 14.46)

ขณะเดียวกันผู้สมัครงานส่วนใหญ่จะมีอายุ 18-24 ปี มีจำนวน 1,487 คน (ร้อยละ 33.21) รองลงมาเป็นผู้สมัครงานที่มีอายุ 30-39 ปี จำนวน 1,108 คน (ร้อยละ 24.75) และ 25-29 ปี จำนวน 969 คน (ร้อยละ 21.64) ตามลำดับ

ช่วงอายุที่ได้รับการบรรจุงานมากที่สุด คือ ผู้มีอายุ 30-39 ปี จำนวน 2,010 คน (ร้อยละ 37.83) รองลงมาคือช่วงอายุ 25-29 ปี จำนวน 1,428 คน (ร้อยละ 26.88) และ ช่วงอายุ 18-24 ปี จำนวน 1,134 คน (ร้อยละ 21.33) (ตารางภาคผนวกที่ 4)

**แผนภูมิ 16 การบรรจุงานจังหวัดนครสวรรค์ จำแนกตามอายุ ปี 2557**

ที่มา : สำนักงานจัดหางานจังหวัดนครสวรรค์

นอกจากนี้แล้ว สำนักงานจัดหางานจังหวัดนครสวรรค์ ยังมีกิจกรรมที่ดำเนินการส่งเสริมการมีงานทำในจังหวัดนครสวรรค์ จำแนกตามประเภทกิจกรรม ปี 2557 (มกราคม – ธันวาคม) ได้แก่ 1) กิจกรรมการแนะแนวอาชีพ จำนวน 743 ครั้ง จำนวน 743 คน แบ่งเป็นชาย 305 คน หญิง 439 คน 2) มหกรรมอาชีพ จำนวน 1 ครั้ง 2,100 คน แบ่งเป็นชาย 599 คน หญิง 1,501 คน 3) ประสานให้เกิดการรับงานไปทำที่บ้าน จำนวน 1 ครั้ง 12 คนเป็นหญิงทั้งหมด

**ตาราง 5 กิจกรรมที่ดำเนินการส่งเสริมการมีงานทำในจังหวัดนครสวรรค์ จำแนกตามประเภทกิจกรรม ปี 2557**

|  |  |  |  |  |
| --- | --- | --- | --- | --- |
| กิจกรรมที่ดำเนินการส่งเสริมการมีงานทำ | จำนวนครั้ง  จัดกิจกรรม | ผู้ได้รับประโยชน์ (คน) | | |
| ชาย | หญิง | รวม |
| 1. แนะแนวอาชีพ | 743 | 305 | 438 | 743 |
| 2. มหกรรมอาชีพ | 1 | 599 | 1,501 | 2,100 |
| 3. ส่งเสริมการประกอบอาชีพอิสระ | 1 | - | 10 | 10 |
| 4. ส่งเสริมการประกอบอาชีพเพื่อผู้สูงอายุ | 1 | 4 | 6 | 10 |
| 5. อบรมผู้รับงาน ผู้นำกลุ่มรับงานไปทำที่บ้าน | 1 | - | 12 | 12 |
| 6. ประสานให้เกิดการรับงานไปทำที่บ้าน | 1 | - | 12 | 12 |

ที่มา : สำนักงานจัดหางานจังหวัดนครสวรรค์

**2.3 แรงงานต่างด้าว**

**2.3.1 แรงงานต่างด้าวเข้าเมืองถูกกฎหมาย จำแนกตามประเภทการได้รับอนุญาต**

จำนวนแรงงานต่างด้าวที่เข้ามาทำงานอย่างถูกต้องตามกฎหมาย ณ เดือน ธันวาคม 2557 มีจำนวนทั้งสิ้น 11,595 คน โดยส่วนใหญ่เป็นแรงงานที่อนุญาตให้เข้าอยู่ชั่วคราว จำแนกเป็นกลุ่มคนต่างด้าวเข้าเมือง ถูกกฎหมาย/รับใบอนุญาตทำงานแล้ว จำนวน 7,302 คน คนต่างด้าวเข้าเมืองผิดกฎหมาย จำนวน 61 คน และคนต่างด้าว 3 สัญชาติ พม่า ลาว กัมพูชา ตามประกาศ คสช. จำนวน 4,232 คน และแรงงานต่างด้าวที่อยู่ระหว่างรอการพิสูญสัญชาติ จำนวน 4,293 คน (ร้อยละ 37.02) (ภาคผนวก ตาราง5)

**แผนภูมิที่ 17** แรงงานต่างด้าวถูกกฎหมายจังหวัดนครสวรรค์

จำแนกตามประเภทการได้รับอนุญาต ณ เดือนธันวาคม 2557

ที่มา : สำนักงานจัดหางานจังหวัดนครสวรรค์

**แรงงานต่างด้าวเข้าเมืองถูกกฎหมาย จำแนกตามประเภทอาชีพ**

หากพิจารณาแรงงานต่างด้าวถูกกฎหมาย โดยไม่นับรวมประเภทตลอดชีพจะพบว่าแรงงานต่างด้าว ถูกกฎหมายในประเทศไทยส่วนใหญ่ร้อยละ 99.82 (7,289 คน) ประกอบอาชีพผู้ปฏิบัติงานที่มิอาจสามารถจัดประเภทอาชีพได้ รองลงมาเป็นผู้บัญญัติกฎหมาย ข้าราชการระดับสูง ผู้จัดการ มีจำนวน 12 คน คิดเป็นร้อยละ 0.16 และผู้ปฏิบัติงานโดยใช้ฝีมือในธุรกิจต่างๆ มีจำนวน 1 คน คิดเป็นร้อยละ 0.01 แสดงให้เห็นว่าตลาดแรงงานไทยในจังหวัดนครสวรรค์ ต้องการแรงงานระดับล่างมากกว่าแรงงาน ที่มีความเชี่ยวชาญ

**แผนภูมิ 18 แรงงานต่างด้าวถูกกฎหมายจังหวัดนครสวรรค์ แยกตามประเภทอาชีพ (ยกเว้นประเภทตลอดชีพ)**

**3 อันดับแรก ปี 2557**

ที่มา : สำนักงานจัดหางานจังหวัดนครสวรรค์

**2.3.2 แรงงานต่างด้าวผิดกฎหมาย จำแนกตามสัญชาติ**

สำหรับแรงงานต่างด้าวผิดกฎหมายในจังหวัดนครสวรรค์ ตามประกาศคณะรักษาความสงบแห่งชาติ (คสช.) เป็นแรงงานที่ประเทศไทยอนุญาตให้มาทำงานเป็นการชั่วคราว เพื่อทดแทนการขาดแคลนแรงงานในประเทศไทย แรงงานในกลุ่มนี้ มี 3 สัญชาติ คือ ลาว กัมพูชา เมียนมาร์ ในปี 2557 ข้อมูล ณ 31 ธันวาคม 2557 มีจำนวน 4,232 คน หากพิจารณาตามสัญชาติ พบว่าเมียนมาร์ มีจำนวน 2,978คน คิดเป็นร้อยละ 70.37 ขณะที่แรงงานกัมพูชา มี 872 คน คิดเป็นร้อยละ 20.60 และสัญชาติลาวมีจำนวน 382 คน คิดเป็นร้อยละ 9.03

**แผนภูมิ 19 แรงงานต่างด้าวตามประกาศ คสช. จังหวัดนครสวรรค์ จำแนกตามสัญชาติ ณ วันที่ 31 ธันวาคม 2557**

ที่มา : สำนักงานจัดหางานจังหวัดนครสวรรค์

**2.4 จำนวนแรงงานไทยที่ได้รับอนุมัติให้ไปทำงานในต่างประเทศ**

แรงงานไทยที่ลงทะเบียนไปทำงานต่างประเทศในปี 2557 มีจำนวนทั้งสิ้น 327 คน ลดลงจาก  
ปีที่แล้วที่มีจำนวน 398 คน ผู้แจ้งความประสงค์ไปทำงานต่างประเทศ เป็นผู้มีการศึกษาระดับประถมศึกษา จำนวน 186 คน (ร้อยละ 56.88) รองลงมาคือ มัธยมศึกษา จำนวน 99 คน(ร้อยละ 30.28) และ ระดับ ปวช. ปวส. ปวท. อนุปริญญา จำนวน 30 คน (ร้อยละ 9.17) ปริญญาตรี จำนวน 12 คน (ร้อยละ 3.67) ข้อมูลดังกล่าวสะท้อนให้เห็นว่าแรงงานส่วนใหญ่ที่นิยมไปทำงานต่างประเทศจะเป็นแรงงานระดับล่าง และไร้ฝีมือ ซึ่งอาจจะมีผลมาจากประเทศเหล่านั้นขาดแคลนแรงงานไร้ทักษะฝีมือ เช่น งานก่อสร้าง กรรมกร และหากแรงงานเหล่านี้ออกไปทำงานต่างประเทศก็ไม่ส่งผลให้แรงงานในจังหวัดนครสวรรค์ขาดแคลนแรงงาน

**แผนภูมิ 20 แรงงานไทยในจังหวัดนครสวรรค์ ที่ลงทะเบียนแจ้งความประสงค์เดินทางไปทำงานต่างประเทศ จังหวัดนครสวรรค์ จำแนกตามระดับการศึกษา ปี 2557 (มกราคม – ธันวาคม)**

รวม 11 คน

100%

ที่มา : สำนักงานจัดหางานจังหวัดนครสวรรค์

ในส่วนของการอนุญาตให้ไปทำงานต่างประเทศปี 2557 พบว่ามีจำนวนทั้งสิ้น 380 คน   
และหากพิจารณาตามวิธีการเดินทางพบว่า เป็นการเดินทางประเภท Re-Entry จำนวน 352 คน (ร้อยละ 92.63) และ เดินทางด้วนตนเอง จำนวน 28 คน (ร้อยละ 7.37)

แรงงานไทยเดินทางไปทำงานตามที่ได้รับอนุญาตในปี 2557 ส่วนใหญ่จะไปทำงานในภูมิภาคเอเซีย จำนวน 223 คน ร้อยละ 58.68 ของแรงงานไทยที่ไปทำงานต่างประเทศทั้งหมด รองลงมาคือ ตะวันออกกลาง 101 คน คิดเป็นร้อยละ 26.58 ภูมิภาคอื่นๆ จำนวน 43 คน ร้อยละ 11.32 และแอฟริกา จำนวน 13 คน ร้อยละ 3.42

**แผนภูมิ 21 แรงงานไทยในจังหวัดนครสวรรค์ ที่ได้รับอนุญาตไปทำงานต่างประเทศ จำแนกตามภูมิภาค**

**ที่เดินทางไป ปี 2557**

ที่มา : สำนักงานจัดหางานจังหวัดนครสวรรค์

**3) การพัฒนาศักยภาพแรงงาน**

ในปี 2557 (มกราคม – ธันวาคม) ศูนย์พัฒนาฝีมือแรงงานได้ดำเนินการฝึกอบรมพัฒนาผู้ใช้แรงงานในรูปแบบต่างๆ ได้แก่ ฝึกเตรียมเข้าทำงาน การฝึกยกระดับฝีมือแรงงาน และการทดสอบมาตรฐานฝีมือแรงงาน เพื่อเพิ่มศักยภาพฝีมือแรงงานไทยให้มีมาตรฐานฝีมือทัดเทียมประเทศต่างๆ ขณะเดียวกันเป็นการพัฒนาทักษะให้สอดคล้องกับความต้องการของตลาดแรงงานทั้งในจังหวัดนครสวรรค์ และในระดับประเทศ

**3.1 การฝึกเตรียมเข้าทำงาน จำแนกตามกลุ่มอาชีพ**

พบว่า ข้อมูลจากศูนย์พัฒนาฝีมือแรงงานจังหวัดนครสวรรค์ ในปี 2558 กลุ่มอาชีพที่มีการฝึกเตรียม เข้าทำงาน จำนวน 305 คน อาชีพ พิจารณาตามกลุ่มอาชีพที่ฝึกพบว่ากลุ่มธุรกิจและบริการ มีการฝึกเตรียมเข้าทำงานสูงสุด มีจำนวน 156 คน (ร้อยละ 51.15) รองลงมาคือ กลุ่มอาชีพกลุ่มช่างไฟฟ้า อิเล็กทรอนิกส์ คอมพิวเตอร์ จำนวน 83 คน (ร้อยละ 27.21) ช่างอุตสาหการ จำนวน 44 คน (ร้อยละ 14.42) ช่างเครื่องกล จำนวน 16 คน (ร้อยละ 5.25) และช่างก่อสร้าง มีการฝึกเตรียมเข้าทำงาน จำนวน 6 คน ร้อยละ 1.97 ตามลำดับ โดยที่ยังอยู่ระหว่างฝึกในศูนย์พัฒนาฝีมือแรงงานภาค 8 นครสวรรค์ จำนวน 175 คน

ทั้งนี้ ผู้ผ่านการฝึกเตรียมเข้าทำงาน มีจำนวน 86 คน คิดเป็นร้อยละ 28.20 ของผู้เข้ารับการฝึกเตรียม เข้าทำงานทั้งหมด แยกเป็นกลุ่มธุรกิจและบริการ มีผู้ผ่านการฝึก จำนวน 54 คน (ร้อยละ 62.79) กลุ่มกลุ่มช่างไฟฟ้า อิเล็กทรอนิกส์ คอมพิวเตอร์ มีผู้ผ่านการฝึก 19 คน (ร้อยละ 22.09) กลุ่มช่างเครื่องกล มีผู้ผ่านการฝึก จำนวน 9 คน(ร้อยละ 10.47) ช่างก่อสร้าง จำนวน 3 คน (ร้อยละ 3.49) และกลุ่มช่างอุตสาหการ มีผู้ผ่านการฝึก จำนวน 1 คน(ร้อยละ 1.16) ตามลำดับ

**แผนภูมิ 22 การฝึกเตรียมเข้าทำงานในจังหวัดนครสวรรค์ จำแนกตามกลุ่มอาชีพ ปี 2558**

ที่มา : ศูนย์พัฒนาฝีมือแรงงานภาค 8 นครสวรรค์

**3.2 การฝึกยกระดับฝีมือแรงงาน**

การฝึกยกระดับฝีมือแรงงานแยกตามกลุ่มอาชีพ พบว่ามีการฝึกยกระดับฝีมือแรงงานทั้งสิ้น 1,691 คน พิจารณาตามกลุ่มอาชีพที่ฝึกพบว่ากลุ่มธุรกิจและบริการ มีการฝึกยกระดับฝีมือแรงงานสูงสุด มีจำนวน 808 คน (ร้อยละ 47.78) รองลงมาคือ กลุ่มช่างเครื่องกลและช่างอุตสาหการ กลุ่มอาชีพละ 297 คน (ร้อยละ 17.56) กลุ่มอาชีพกลุ่มช่างไฟฟ้า อิเล็กทรอนิกส์ คอมพิวเตอร์ จำนวน 229 คน (ร้อยละ 13.55) และช่างอุตสาหกรรมศิลป์ จำนวน 40 คน (ร้อยละ 2.37) ตามลำดับ

ทั้งนี้ ผู้ผ่านการฝึกยกระดับฝีมือแรงงาน มีจำนวน 1,629 คน คิดเป็นร้อยละ 96.33 ของผู้เข้ารับการฝึกยกระดับทั้งหมด แยกเป็นกลุ่มธุรกิจและบริการ มีผู้ผ่านการฝึก จำนวน 774 คน (ร้อยละ 47.51) กลุ่มช่างอุตสาหการ มีผู้ผ่านการฝึก 288 คน (ร้อยละ 17.67) กลุ่มช่างเครื่องกล มีผู้ผ่านการฝึก จำนวน 287 คน(ร้อยละ 17.62) กลุ่มช่างไฟฟ้า อิเล็กทรอนิกส์ คอมพิวเตอร์ จำนวน 220 คน (ร้อยละ 13.51) และช่างอุตสาหกรรมศิลป์ มีผู้ผ่านการฝึก จำนวน 40 คน(ร้อยละ 2.46) ตามลำดับ

**แผนภูมิ 22 การฝึกยกระดับฝีมือแรงงานในจังหวัดนครสวรรค์ จำแนกตามกลุ่มอาชีพ ปี 2558**

ที่มา : ศูนย์พัฒนาฝีมือแรงงานภาค 8 นครสวรรค์

**3.3 การฝึกเสริมทักษะฝีมือแรงงาน**

การฝึกเสริมทักษะฝีมือแรงงาน ปี 2558 มีผู้เข้ารับการฝึก จำนวน 975 คน พิจารณาตามกลุ่มอาชีพ พบว่ากลุ่มช่างไฟฟ้า อิเล็กทรอนิกส์ และคอมพิวเตอร์ มีการฝึกเสริมทักษะสูงสุด จำนวน 395 คน (ร้อยละ 40.51) รองลงมา ได้แก่ช่างเครื่องกล 34.15 (333 คน) กลุ่มอาชีพธุรกิจและบริการ จำนวน 119 คน (ร้อยละ 12.22) ช่างก่อสร้าง จำนวน 103 คน (ร้อยละ 10.56) และช่างอุตสาหกรรมศิลป์ จำนวน 25 คน (ร้อยละ 2.56) ทั้งนี้ผู้ผ่านการฝึกมีจำนวน 961 คน คิดเป็นร้อยละ 98.56 ของผู้เข้ารับการฝึกทั้งหมด พบว่ากลุ่มช่างไฟฟ้า อิเล็กทรอนิกส์ และคอมพิวเตอร์ มีผู้ผ่านการฝึกมากที่สุด จำนวน 393 คน (ร้อยละ 40.89) รองลงมาคือ ช่างเครื่องกล จำนวน 333 คน(ร้อยละ 34.65) ช่างก่อสร้าง จำนวน 103 คน (ร้อยละ 10.73) และช่างอุตสาหกรรมศิลป์ 25 คน (ร้อยละ 2.60) ตามลำดับ

**แผนภูมิ 23 การฝึกเสริมทักษะฝีมือแรงงานในจังหวัดนครสวรรค์ จำแนกตามกลุ่มอาชีพ ปี 2558**

ที่มา : ศูนย์พัฒนาฝีมือแรงงานภาค 8 นครสวรรค์

**3.4 การทดสอบมาตรฐานฝีมือแรงงาน จำแนกตามกลุ่มอาชีพ**

การทดสอบมาตรฐานฝีมือแรงงานตามกลุ่มอาชีพพบว่า มีผู้เข้ารับการทดสอบทั้งหมด จำนวน 1,153 คน โดยเป็นกลุ่มช่างไฟฟ้า อิเล็กทรอนิกส์ คอมพิวเตอร์ เข้ารับการฝึก จำนวน 594 คน (ร้อยละ 51.52 ของผู้เข้าทดสอบทั้งหมด) รองลงมา คือ ธุรกิจและบริการ เข้ารับการฝึก จำนวน 205 คน (ร้อยละ 28.31) และกลุ่มช่างเครื่องกล ที่เข้ารับการทดสอบ มีจำนวน 135 คน (ร้อยละ 11.71 ของผู้เข้ารับการทดสอบ)

ในส่วนของผู้เข้ารับการทดสอบมาตรฐานฝีมือแรงงาน พบว่าผ่านการทดสอบจำนวน 898 คน คิดเป็นร้อยละ 77.88 ของผู้เข้ารับการทดสอบทั้งหมด โดยเป็นกลุ่มช่างไฟฟ้า อิเล็กทรอนิกส์ คอมพิวเตอร์ ผ่านการทดสอบจำนวน 367 คน (ร้อยละ 40.87 ของผู้ผ่านทดสอบทั้งหมด) กลุ่มธุรกิจและบริการ มีผู้ผ่านการทดสอบจำนวน 200 คน (ร้อยละ 22.27 ของผู้ผ่านการทดสอบทั้งหมด) และช่างเครื่องกล จำนวน 133 คน (ร้อยละ 14.61 ของผู้ผ่านการทดสอบทั้งหมด)

**แผนภูมิ 24 การทดสอบฝีมือแรงงานในจังหวัดนครสวรรค์ จำแนกตามกลุ่มอาชีพ ปี 2558**

ที่มา : ศูนย์พัฒนาฝีมือแรงงานภาค 8 นครสวรรค์

**4) การคุ้มครองแรงงานและสวัสดิการ**

**4.1 การตรวจแรงงาน**

กระทรวงแรงงานนอกจากจะมีภารกิจด้านการส่งเสริมการมีงานทำ การพัฒนาฝีมือแรงงานเพื่อยกระดับฝีมือให้เป็นที่ยอมรับของตลาดแรงงาน และทัดเทียมมาตรฐานสากลแล้ว อีกภารกิจหนึ่งที่เกิดขึ้นต่อเนื่องภายหลัง การส่งเสริมให้คนมีงานทำแล้วคือ ภารกิจด้านการคุ้มครองลูกจ้าง นายจ้าง ให้ได้รับความเป็นธรรมในการจ้างงาน โดยสำนักงานสวัสดิการและคุ้มครองแรงงานจังหวัดนครสวรรค์ซึ่งเป็น หน่วยงานในสังกัดกระทรวงแรงงาน เป็นหน่วยงานที่มีบทบาทในการคุ้มครองผู้ใช้แรงงานให้ได้รับความเป็นธรรมจากการจ้างงาน ภายใต้พระราชบัญญัติคุ้มครองแรงงาน เพื่อไม่ให้ถูกเอารัดเอาเปรียบจากนายจ้าง โดยมีจุดมุ่งหมายสูงสุด คือให้มีคุณภาพชีวิตที่ดีขึ้น ขณะเดียวกันในอีกด้านหนึ่งก็ต้องผดุงไว้ซึ่งความยุติธรรมกับฝ่ายนายจ้าง กล่าวคือไม่โอนเอียงไปด้านใดด้านหนึ่งทั้งนี้ มาตรการที่จะช่วยให้ผู้ใช้แรงงานได้รับรายได้และสวัสดิการที่เป็นธรรมเพียงพอต่อการดำรงชีวิต รวมถึงได้รับการคุ้มครองแรงงานให้มีคุณภาพชีวิตที่ดีขึ้นได้คือการตรวจสถานประกอบการเพื่อให้แน่ใจว่าผู้ใช้แรงงานได้รับการปฏิบัติและดูแลตามกฎหมาย ขณะเดียวกันจะเป็นมาตรการในการกระตุ้นให้สถานประกอบการเอาใจใส่ดูแลลูกจ้างของตนให้มากขึ้นอีกด้วย สำหรับในปี 2557 (ช่วงเดือนมกราคม – ธันวาคม 2557) สำนักงานสวัสดิการและคุ้มครองแรงงานจังหวัดนครสวรรค์ ได้ดำเนินการตรวจสถานประกอบการทั้งสิ้น 544 แห่ง มีลูกจ้างที่ผ่านการตรวจหรือได้รับ การคุ้มครองรวม 11,668 คน จำแนกเป็นชาย 6,366 คน (ร้อยละ 54.56 ของลูกจ้างที่ตรวจทั้งหมด) หญิง 5,281 คน (ร้อยละ 45.26) ของลูกจ้างที่ตรวจทั้งหมด และแรงงานเด็ก 5 คน (ร้อยละ 0.04) โดยสถานประกอบการที่ตรวจส่วนใหญ่เป็นสถานประกอบการขนาดเล็ก คือ สถานประกอบการขนาด 1–4 คน คิดเป็นร้อยละ 35.66 (194 แห่ง) รองลงมาเป็นขนาด 5–9 คน ร้อยละ 24.82 (135 แห่ง) ขนาด 10–19 คน ร้อยละ 17.46 (17.46 คน) (ตาราง 4 และตารางภาคผนวกที่ 6)

**ตาราง 6 จำนวนสถานประกอบกิจการและลูกจ้างที่ผ่านการตรวจในจังหวัดนครสวรรค์ ปี 2557**

|  |  |  |
| --- | --- | --- |
| สถานประกอบกิจการ/ลูกจ้างที่ผ่านการตรวจ | | |
| ขนาดสถานประกอบกิจการ | **สถานประกอบกิจการ(แห่ง)** | **ลูกจ้าง (คน)** |
| 1 - 4 คน | 194 | 467 |
| 5 - 9 คน | 135 | 903 |
| 10 - 19 คน | 59 | 1,274 |
| 20 - 49 คน | 79 | 2,392 |
| 50 - 99 คน | 26 | 1,924 |
| 100 - 299 คน | 11 | 1,501 |
| 300 - 499 คน | 1 | 473 |
| 500 - 999 คน | 2 | 1,420 |
| 1,000 คนขึ้นไป | 1 | 1,314 |
| รวม | **544** | **11,668** |

ที่มา : สำนักงานสวัสดิการและคุ้มครองแรงงานจังหวัดนครสวรรค์

ในส่วนผลการตรวจพบว่าสถานประกอบกิจการส่วนใหญ่ร้อยละ 95.40 (จำนวน 519 แห่ง) ปฏิบัติถูกต้องตามกฎหมาย ขณะที่สถานประกอบกิจการที่ปฏิบัติไม่ถูกต้องตามกฎหมายมีร้อยละ 4.60 (จำนวน 25 แห่ง)

เมื่อพิจารณาเปรียบเทียบเฉพาะกลุ่มสถานประกอบกิจการที่ปฏิบัติไม่ถูกต้องตามกฎหมาย โดยเปรียบเทียบจำนวนสถานประกอบกิจการที่ปฏิบัติไม่ถูกต้องในแต่ละขนาดสถานประกอบกิจการกับสถานประกอบกิจการที่ปฏิบัติไม่ถูกต้องทั้งหมด ในปี 2557 พบว่าสถานประกอบกิจการมีขนาด 1-4 คน มีการปฏิบัติไม่ถูกต้องตามกฎหมาย 25 แห่ง และเมื่อศึกษาวิเคราะห์เปรียบเทียบอัตราการปฏิบัติถูกต้องตามกฎหมายกับสถานประกอบกิจการ ที่ตรวจทั้งหมดในแต่ละขนาดสถานประกอบกิจการจะพบว่า สถานประกอบกิจการที่มีขนาด 1-4 คน มีการปฏิบัติถูกต้องตามกฎหมาย จำนวน 169 แห่ง ร้อยละ 32.56 ของสถานประกอบกิจการที่ปฏิบัติถูกต้องทั้งหมด ขนาด 5-9 คน จำนวน 135 แห่ง คิดเป็นร้อยละ 26.01 ขนาด 10-19 คน จำนวน 95 แห่ง คิดเป็นร้อยละ 18.30 ขนาด 20-49 คน 79 แห่ง คิดเป็นร้อยละ 15.22 และขนาด 50-99 จำนวน 26 แห่ง คิดเป็นร้อยละ 5.**01**

**แผนภูมิ 25 เปรียบเทียบสถานประกอบกิจการที่ปฏิบัติถูกต้อง/ไม่ถูกต้องตามกฎหมายคุ้มครองแรงงาน ปี 2557**

ที่มา : สำนักงานสวัสดิการและคุ้มครองแรงงานจังหวัดนครสวรรค์

สำหรับสถานประกอบกิจการที่ปฏิบัติไม่ถูกต้องตามกฎหมายคุ้มครองแรงงาน จำนวน 25 แห่ง โดยพบว่าเรื่องที่ปฏิบัติไม่ถูกต้อง คือ ค่าจ้างขั้นต่ำ เรื่องวันหยุด ข้อบังคับ เมื่อสำนักงานสวัสดิการและคุ้มครองแรงงานจังหวัดนครสวรรค์ ตรวจพบว่าสถานประกอบกิจการไม่ปฏิบัติตามกฎหมายคุ้มครองแรงงาน จะมีการดำเนินการเพื่อให้สถานประกอบกิจการนั้นปฏิบัติให้ถูกต้องตามกฎหมายแรงงาน เพื่อให้เกิดความเป็นธรรมแก่ลูกจ้าง ได้แก่การแนะนำให้ปฏิบัติในสิ่งที่ถูกต้อง การออกหนังสือเชิญพบ การออกคำสั่งให้ดำเนินการ การเปรียบเทียบปรับหรือการส่งเรื่องดำเนินคดี ทั้งนี้ จากข้อมูลข้างต้นพบว่าปี 2557 พบการปฏิบัติไม่ถูกต้องตามกฎหมายแรงงานของสถานประกอบกิจการดังกล่าว เจ้าหน้าที่ได้ออกคำสั่งให้ดำเนินการแก้ไขแก่เจ้าของสถานประกอบกิจการเพื่อปฏิบัติให้ถูกต้องตามกฎหมายทั้งหมด (ตารางภาคผนวกที่ 7)

เมื่อพิจารณาตามประเภทอุตสาหกรรม พบว่าอุตสาหกรรมที่ปฏิบัติไม่ถูกต้องตามกฎหมาย 2 ประเภท คือ ประเภทการขายส่งขายปลีก การซ่อมแซมยานยนต์ รถจักรยานยนต์ ของใช้ส่วนบุคคลและของใช้ในครัวเรือน จำนวน 15 แห่ง (ร้อยละ 60.00) และกิจกรรมด้านบริการชุมชน สังคม และการบริการส่วนบุคคลอื่นๆ จำนวน 10 แห่ง (ร้อยละ 40.00)

**การตรวจความปลอดภัยในการทำงาน**

สำหรับการตรวจความปลอดภัยในการทำงาน ซึ่งเป็นเครื่องมือในการคุ้มครองดูแลความปลอดภัย  
อาชีวอนามัย และสภาพแวดล้อมในการทำงานของลูกจ้าง นอกจากนี้การตรวจความปลอดภัยในการทำงานยังเป็นอีกมาตรการหนึ่งที่ดำเนินการเพื่อกระตุ้นส่งเสริมให้เจ้าของสถานประกอบกิจการเห็นความสำคัญ และตระหนักถึงเรื่องความปลอดภัยในการทำงาน เพราะหากการทำงานมีความปลอดภัยย่อมส่งผลถึงคุณภาพชีวิตที่ดีของผู้ใช้แรงงานตามมา เมื่อคนงานมีคุณภาพชีวิตที่ดี จะทำงานอย่างมีความสุข และจะส่งผลต่อผลผลิตที่เพิ่มสูงขึ้นของสถานประกอบกิจการอันนำไปสู่ผลกำไรตามมานั่นเอง

ในปี 2557 เดือนมกราคม – ธันวาคม 2557 สำนักงานสวัสดิการและคุ้มครองแรงงานจังหวัดนครสวรรค์ ได้ดำเนินการตรวจความปลอดภัยในสถานประกอบกิจการทั้งสิ้น 289 แห่ง ลูกจ้างที่ผ่านการตรวจทั้งสิ้น 8,789 คน ขนาดสถานประกอบกิจการที่ผ่านการตรวจมากที่สุดคือขนาด 1-4 คน จำนวน 78 แห่ง ลูกจ้างผ่านการตรวจ 213 คน รองลงมาเป็นขนาด 10-19 คน จำนวน 66 แห่ง ลูกจ้างผ่านการตรวจรวม 888 คน และขนาด 5-9 คน จำนวน 60 แห่ง ลูกจ้างผ่านการตรวจ 391 คน

**ตาราง 7 การตรวจความปลอดภัยในสถานประกอบกิจการจังหวัดนครสวรรค์ ปี 2557**

**จำแนกตามสถานประกอบกิจการ**

| ขนาดสถานประกอบกิจการ | ปี 2557 | |
| --- | --- | --- |
| สปก.ที่ผ่านการตรวจ (แห่ง) | ลูกจ้างที่ผ่านการตรวจ (คน) |
| 1 - 4 คน | 78 | 213 |
| 5 - 9 คน | 60 | 391 |
| 10 - 19 คน | 66 | 888 |
| 20 - 49 คน | 42 | 1,319 |
| 50 - 99 คน | 29 | 2,126 |
| 100 - 299 คน | 12 | 1,717 |
| 300 - 499 คน | - | - |
| 500 - 999 คน | 1 | 716 |
| 1,000 คนขึ้นไป | 1 | 1,419 |
| รวม | **289** | **8,789** |

ที่มา : สำนักงานสวัสดิการและคุ้มครองแรงงานจังหวัดนครสวรรค์

ประเภทอุตสาหกรรมที่มีการตรวจความปลอดภัยสูงสุดในปี 2557 คือ การขายส่ง ขายปลีก การซ่อมแซมยานยนต์ รถจักรยานยนต์ ของใช้ส่วนบุคคล และของใช้ในครัวเรือน มีจำนวน 114 แห่ง คิดเป็นร้อยละ 39.45 ของสถานประกอบกิจการที่ตรวจทั้งหมด รองลงมาคือการผลิต มีจำนวน 71 แห่ง คิดเป็นร้อยละ 24.57 ประเภทการขนส่ง สถานที่เก็บสินค้า และการคมนาคม จำนวน 29 แห่ง คิดเป็นร้อยละ 10.03 (รายละเอียดตามตาราง 8 และภาคผนวกที่ 8) ซึ่งผลการตรวจพบว่า ปฏิบัติถูกต้องตามกฎหมายความปลอดภัย มีจำนวน 287 แห่ง คิดเป็นร้อยละ 99.31 ส่วนที่ปฏิบัติไม่ถูกต้อง มีจำนวน 2 แห่ง คิดเป็นร้อยละ 0.69

**ตาราง 8 การตรวจความปลอดภัย กับการปฏิบัติถูกต้องตามกฎหมายความปลอดภัยจังหวัดนครสวรรค์ ปี 2557**

|  |  |  |  |
| --- | --- | --- | --- |
| ขนาดสถานประกอบกิจการ | ปี 2557 | | |
| **สปก.ที่ผ่านการตรวจ(แห่ง)** | **สปก.ที่ปฏิบัติถูกต้อง(แห่ง)** | **สปก.ที่ปฏิบัติไม่ถูกต้อง(แห่ง)** |
| 1 - 4 คน | 78 | 78 |  |
| 5 - 9 คน | 60 | 60 |  |
| 10 - 19 คน | 66 | 66 |  |
| 20 - 49 คน | 42 | 40 | 2 |
| 50 - 99 คน | 29 | 29 |  |
| 100 - 299 คน | 12 | 12 |  |
| 300 - 499 คน | - | - |  |
| 500 - 999 คน | 1 | 1 |  |
| 1,000 คนขึ้นไป | 1 | 1 |  |
| รวม | **289** | **287** | **2** |

ที่มา : สำนักงานสวัสดิการและคุ้มครองแรงงานจังหวัดนครสวรรค์

สำหรับประเภทอุตสาหกรรมที่มีอัตราการปฏิบัติไม่ถูกต้องตามกฎหมายความปลอดภัยในปี 2557 (คำนวณจากจำนวนสถานประกอบกิจการที่ปฏิบัติไม่ถูกต้องตามกฎหมายในแต่ละประเภทอุสาหกรรมเปรียบเทียบกับจำนวนสถานประกอบกิจการที่ตรวจในแต่ละประเภทอุตสาหกรรม คือ ประเภทการผลิต จำนวน 2 แห่ง คิดเป็น ร้อยละ 100.0

**ตาราง 9 ผลการตรวจความปลอดภัย/อัตราการปฏิบัติไม่ถูกต้องตามกฎหมายจังหวัดนครสวรรค์ ไตรมาส 4 ปี 2557**

| ประเภทอุตสาหกรรม | | สปก.ที่ผ่านการตรวจ (แห่ง) | ผลการตรวจ (แห่ง | | อัตราการปฏิบัติไม่ถูกต้อง\* |
| --- | --- | --- | --- | --- | --- |
| ปฏิบัติถูกต้อง | ปฏิบัติไม่ถูกต้อง |
| 1 | เกษตรกรรม การล่าสัตว์และการป่าไม้ | 12 | 12 | - | - |
| 2 | การประมง | - | - | - | - |
| 3 | การทำเหมืองแร่ และเหมืองหิน | 2 | 2 | - | - |
| 4 | การผลิต | 71 | 69 | 2 | 100.0 |
| 5 | การไฟฟ้า ก๊าซ และการประปา | 4 | 4 | - | - |
| 6 | การก่อสร้าง | 13 | 13 | - | - |
| 7 | การขายส่งการขายปลีก การซ่อมแซมยานยนต์ รถจักรยานยนต์ ของใช้ส่วนบุคคลและของใช้ในครัวเรือน | 114 | 114 | - | - |
| 8 | โรงแรมและภัตตาคาร | 19 | 19 | - | - |
| 9 | การขนส่ง สถานที่เก็บสินค้าและการคมนาคม | 29 | 29 | - | - |
| 10 | การเป็นสื่อกลางทางการเงิน | 14 | 14 | - | - |
| 11 | กิจการด้านอสังหาริมทรัพย์การให้เช่า และกิจกรรมทางธุรกิจ | 8 | 8 | - | - |
| 12 | การบริหารราชการและการป้องกันประเทศ รวมทั้งการประกันสังคมภาคบังคับ | - | - | - | - |
| 13 | การศึกษา | - | - | - | - |
| 14 | งานด้านสุขภาพและงานสังคมสงเคราะห์ | 1 | 1 | - | - |
| 15 | กิจกรรมด้านบริการชุมชนสังคม และการบริการส่วนบุคคลอื่น ๆ | 2 | 2 | - | - |
| 16 | ลูกจ้างในครัวเรือนส่วนบุคคล | - | - | - | - |
| 17 | องค์การระหว่างประเทศและองค์การต่างประเทศ อื่นๆ และสมาชิก | - | - | - | - |
| 18 | ไม่ทราบ | - | - | - | - |
| รวม | | **289** | **287** | **2** | **-** |

ที่มา : สำนักงานสวัสดิการและคุ้มครองแรงงานจังหวัดนครสวรรค์

การดำเนินการของเจ้าหน้าที่ในส่วนของสถานประกอบกิจการที่ปฏิบัติไม่ถูกต้องตามกฎหมายความปลอดภัย ประกอบไปด้วยการให้คำแนะนำในวิธีการปฏิบัติที่ถูกต้องการออกคำสั่งให้ส่งเอกสาร เรียกพบ ปรับปรุง หรือหยุดการใช้เครื่องจักร รวมทั้งการส่งเรื่องดำเนินคดี ทั้งนี้ ในบางแห่งอาจมีการดำเนินการมากกกว่า 1 กรณี สำหรับ ปี 2557 ซึ่งพบว่ามีสถานประกอบกิจการปฏิบัติไม่ถูกต้องตามกฎหมายความปลอดภัย จำนวน 2 แห่ง ส่วนใหญ่จะดำเนินการโดยออกคำสั่งให้ดำเนินการปรับปรุงเปลี่ยนแปลงการปฏิบัติงานให้เกิดความปลอดภัยมากยิ่งขึ้น โดยด้านการออกคำสั่งให้ส่งเอกสาร มีถึงร้อยละ 100 (2 แห่ง)

**4.2 การประสบอันตราย/เจ็บป่วยจากการทำงาน**

**4.2.1 การประสบอันตราย จำแนกตามสถานประกอบกิจการ**

สำหรับการประสบอันตรายหรือเจ็บป่วย เนื่องจากการทำงานในรอบปี 2557 พบว่าการประสบอันตรายหรือเจ็บป่วยเนื่องมาจากการทำงาน มีทั้งสิ้น 93 คน โดยส่วนใหญ่เป็นการประสบอันตรายหรือเจ็บป่วยในสถานประกอบกิจการขนาดที่มีลูกจ้าง 1-10 คน โดยมีจำนวน 22 คน คิดเป็นร้อยละ 23.16 รองลงมาคือขนาด 21 – 50 มีจำนวน 18 คน คิดเป็นร้อยละ 19.35 ส่วนสถานประกอบกิจการขนาด 501 – 1,000 คน มีการประสบอันตรายหรือเจ็บป่วยเนื่องจากการทำงานน้อยที่สุด จำนวน 3 คน คิดเป็นร้อยละ 3.23 ของผู้ประสบอันตรายหรือเจ็บป่วยเนื่องจากการทำงาน

**แผนภูมิ 26 ผู้ประสบอันตรายหรือเจ็บป่วยเนื่องจากการทำงานในจังหวัดนครสวรรค์**

**จำแนกตามขนาดสถานประกอบกิจการ ปี 2557**

ที่มา : สำนักงานประกันสังคมนครสวรรค์

**4.2.2 ผู้ประสบอันตรายหรือเจ็บป่วยจากการทำงาน จำแนกตามความร้ายแรง**

เมื่อพิจารณาผู้ประสบอันตรายหรือเจ็บป่วยจากการทำงาน 93 คน ตามประเภทความร้ายแรง พบว่าเป็น  
ผู้หยุดงานไม่เกิน 3 วัน จำนวน 81 คน (ร้อยละ 87.10) รองลงมาเป็น หยุดงานเกิน 3 วัน กล่าวคือมีจำนวน 11 คน (ร้อยละ 11.83) และตาย จำนวน 1 คน (ร้อยละ 1.07)

**ตารางที่ 10 การประสบอันตรายหรือเจ็บป่วยเนื่องจากการทำงาน จำแนกตามความร้ายแรงและ  
 ขนาดสถานประกอบกิจการ (ในกองทุนเงินทดแทน) ปี 2557**

|  |  |  |  |  |  |  |
| --- | --- | --- | --- | --- | --- | --- |
| ขนาด สถานประกอบกิจการ | ความร้ายแรง หน่วย : คน | | | | | |
| **ตาย** | **ทุพพลภาพ** | **สูญเสียอวัยวะบางส่วน** | **หยุดงานเกิน 3 วัน** | **หยุดงานไม่เกิน 3 วัน** | **รวม** |
| 1 - 10 คน | 1 | - | - | 3 | 18 | 22 |
| 11 - 20 คน | - | - | - | 1 | 11 | 12 |
| 21 - 50 คน | - | - | - | 2 | 16 | 18 |
| 51 - 100 คน | - | - | - | 3 | 11 | 14 |
| 101 - 200 คน | - | - | - | 1 | 12 | 13 |
| 201 - 500 คน | - | - | - | 1 | 10 | 11 |
| 501 – 1,000 คน | - | - | - | - | 3 | 3 |
| 1,000 คนขึ้นไป | - | - | - | - | - | - |
| รวม | **1** | **-** | **-** | **11** | **81** | **93** |

ที่มา : สำนักงานประกันสังคมนครสวรรค์

**แผนภูมิ 26 ผู้ประสบอันตรายหรือเจ็บป่วยเนื่องจากการทำงานในจังหวัด**

**จำแนกตามประเภทผลการประสบอันตราย ปี 2557**

ที่มา : สำนักงานประกันสังคมนครสวรรค์

**4.2.3 การประสบอันตรายจากการทำงาน จำแนกตามตามความร้ายแรงและสาเหตุการประสบอันตราย**

สำหรับสาเหตุการประสบอันตรายเนื่องจากการทำงาน พิจารณาใน 5 อันดับแรก สรุปได้ดังนี้ 1) วัตถุหรือสิ่งของตัด/บาด/ทิ่มแทง มีจำนวน 19 คน (ร้อยละ 20.43) 2) วัตถุหรือสิ่งของพังทลายหล่นทับ มีจำนวน 17 ราย(ร้อยละ 18.28) 3) ตกจากที่สูง มีจำนวน 15 คน (ร้อยละ 16.13) และ 4) วัตถุหรือสิ่งของกระแทก/ชน มีจำนวน 13 คน (ร้อยละ 13.98) 5) วัตถุหรือสิ่งของหนีบ/ดึง มีจำนวน 9 คน (ร้อยละ 9.68)

**ตารางที่ 11 การประสบอันตรายหรือเจ็บป่วยเนื่องจากการทำงานจังหวัดนครสวรรค์ จำแนกตามความร้ายแรง  
 และสาเหตุการประสบอันตราย (ในกองทุน) ปี 2557**

| สาเหตุการประสบอันตราย | | ความร้ายแรง | | | | | |
| --- | --- | --- | --- | --- | --- | --- | --- |
| ตาย | ทุพพลภาพ | สูญเสียอวัยวะบางส่วน | หยุดงานเกิน 3 วัน | หยุดงานไม่เกิน 3 วัน | รวม |
| 1 | ตกจากที่สูง | 1 | - | - | 2 | 12 | 15 |
| 2 | หกล้ม ลื่นล้ม | - | - | - | - | 4 | 4 |
| 3 | วัตถุหรือสิ่งของพังทลายหล่นทับ | - | - | - | 5 | 12 | 17 |
| 4 | วัตถุหรือสิ่งของกระแทก/ชน | - | - | - | 1 | 12 | 13 |
| 5 | วัตถุหรือสิ่งของหนีบ/ดึง | - | - | - | 1 | 8 | 9 |
| 6 | วัตถุหรือสิ่งของตัด/บาด/ทิ่มแทง | - | - | - | 1 | 18 | 19 |
| 7 | วัตถุหรือสิ่งของหรือสารเคมีกระเด็นเข้าตา | - | - | - | - | 8 | 8 |
| 8 | ประสบอันตรายจากท่าทางการทำงาน | - | - | - | - | 3 | 3 |
| 9 | ผลจากความร้อนสูง/สัมผัสของร้อน | - | - | - | 1 | - | 1 |
| 10 | ยกหรือเคลื่อนย้ายของหนัก | - | - | - | - | 1 | 1 |
| 11 | อุบัติเหตุจากยานพาหนะ | - | - | - | - | 3 | 3 |
| รวม | | **1** | **-** | **-** | **11** | **81** | **93** |

ที่มา : สำนักงานประกันสังคมจังหวัดนครสวรรค์

**แผนภูมิ 27 สาเหตุการประสบอันตรายเนื่องจากการทำงาน (5 อันดับแรก) ปี 2557**

ที่มา : สำนักงานประกันสังคมจังหวัดนครสวรรค์

**4.3 การแรงงานสัมพันธ์**

นอกเหนือจากภารกิจด้านการคุ้มครองแรงงานและดูแลด้านความปลอดภัย ทั้งแก่ลูกจ้างและนายจ้างแล้ว กระทรวงแรงงานโดยสำนักงานสวัสดิการและคุ้มครองแรงงานจังหวัดสิงห์บุรี ยังมีภารกิจในการส่งเสริมและพัฒนาระบบแรงงานสัมพันธ์ ให้เหมาะสมและสอดคล้องกับเศรษฐกิจ สังคม เพื่อป้องกันความขัดแย้ง และเสริมสร้างความร่วมมือที่ดีต่อกันระหว่างนายจ้าง ลูกจ้างและผู้มีส่วนเกี่ยวข้อง โดยมีเป้าหมายหลักเพื่อสร้างสันติสุขในวงการแรงงาน ให้นายจ้างและลูกจ้างมีทัศนคติที่ดีต่อกันในการทำงาน เพราะหากนายจ้าง ลูกจ้างมีความเข้าใจกันเป็นอย่างดี ย่อมไม่เกิดปัญหาขัดแย้งขึ้น เมื่อปัญหาข้อขัดแย้งไม่มี พลังในการขับเคลื่อนงานหรือทีมงานก็ดี จะนำไปสู่การเพิ่มผลผลิตหรือเพิ่มผลิตภาพในการปฏิบัติงาน ลูกจ้างหรือผู้ใช้แรงงานมีความสุขในการทำงาน คุณภาพชีวิตย่อมดีขึ้น ขณะเดียวกันนายจ้างก็มีความสุข เนื่องจากมีผลผลิตเพิ่มขึ้นเป็นผลกำไรตามมา ทั้งนี้ ในกลุ่มของนายจ้างและลูกจ้าง จะมีการตั้งองค์กรเพื่อทำหน้าที่เป็นตัวแทนตนเอง

สำหรับการเกิดข้อเรียกร้อง/ข้อพิพาทแรงงานและข้อขัดแย้งในปี 2557 (เดือนตุลาคม – ธันวาคม 2557) ไม่มีการแจ้งข้อเรียกร้องใดๆ

**4.4 สถานประกอบกิจการที่เลิกกิจการ/ลูกจ้างที่ถูกเลิกจ้าง แยกตามขนาดสถานประกอบกิจการ**

สำนักงานประกันสังคมจังหวัดนครสวรรค์ ปี 2557 มีสถานประกอบกิจการที่เลิกกิจการ จำนวน 2 แห่ง ลูกจ้างถูกเลิกจ้าง 3 คน เป็นสถานประกอบกิจการขนาด 1-9 จำนวน 2 แห่ง ผู้ถูกเลิกจ้าง 3 คน ประเภทร้านสินค้าเบ็ดเตล็ด การค้าอื่น ๆ

**4.5 การสวัสดิการแรงงาน**

กิจกรรมที่ช่วยสนับสนุนส่งเสริมให้ผู้ใช้แรงงานมีคุณภาพชีวิตที่ดีขึ้น นอกเหนือจากการตรวจสถานประกอบกิจการ เพื่อให้การคุ้มครองให้ผู้ใช้แรงงานตามที่ได้กล่าวมาแล้ว สำนักงานสวัสดิการและคุ้มครองแรงงานจังหวัดนครสวรรค์ ยังมีการส่งเสริมการจัดสวัสดิการแรงงาน ในสถานประกอบกิจการ โดยในปี 2557 (มกราคม – ธันวาคม 2557) ได้ดำเนินการส่งเสริมให้สถานประกอบกิจการจัดสวัสดิการในรูปแบบต่างๆ แก่ลูกจ้างหรือผู้ใช้แรงงาน ดังนี้

- ส่งเสริมสวัสดิการที่เป็นตัวเงินเพื่อการดำรงชีพ กำหนด 161 แห่ง มีลูกจ้างที่ได้รับการส่งเสริม 4,334 คน

**5) การประกันสังคม**

ภารกิจด้านการประกันสังคมเป็นอีกภารกิจที่กระทรวง โดยสำนักงานประกันสังคมจังหวัดนครสวรรค์ มีหน้าที่ต้องดูแลผู้ใช้แรงงานเพื่อให้มีคุณภาพชีวิตที่ดีขึ้นและมีหลักประกันชีวิตที่มั่นคง ข้อมูล ณ เดือนธันวาคม 2557 พบว่ามีสถานประกอบกิจการที่ขึ้นทะเบียนประกันสังคมทั้งสิ้น 3,434 แห่ง โดยส่วนใหญ่เป็นสถานประกอบการขนาดต่ำกว่า 10 คน คือมีจำนวน 2,439 แห่ง คิดเป็นร้อยละ 72.96 (รายละเอียดปรากฏตามตาราง 12และภาคผนวก 9) ผู้ประกันตนทั้งสิ้น 8,054 คน

**ตาราง 12 จำนวนสถานประกอบกิจการและผู้ประกันตนจังหวัดนครสวรรค์ จำแนกตามขนาดสถานประกอบกิจการ ปี 2557 (มกราคม – ธันวาคม)**

|  |  |  |
| --- | --- | --- |
| ขนาดสถานประกอบกิจการ | สถานประกอบกิจการ (แห่ง) | ผู้ประกันตน (คน) |
| <=10 คน | 2,439 | 8,054 |
| 11-20 คน | 438 | 5,927 |
| 21 - 50คน | 283 | 8,439 |
| 51 - 100คน | 104 | 7,423 |
| 101 - 200คน | 48 | 6,520 |
| 201 - 500คน | 22 | 6,878 |
| 501 – 1,000คน | 6 | 3,746 |
| > 1,000 คน | 3 | 3,972 |
| รวม | **3,343** | **50,959** |

ที่มา : สำนักงานประกันสังคมจังหวัดนครสวรรค์

**5.1 จำนวนสถานพยาบาลภาครัฐ/เอกชน ในสังกัดประกันสังคม**

ปัจจุบันจังหวัดนครสวรรค์ มีสถานพยาบาลในสังกัดประกันสังคมที่เป็นสถานพยาบาลของรัฐบาลจำนวน 1 แห่ง คิดเป็นร้อยละ 33.33 ของสถานพยาบาลทั้งหมด และสถานพยาบาลเอกชนจำนวน 2 แห่ง (ร้อยละ 66.67 )

**5.2 ผู้ประกันตนที่รับบริการกองทุนประกันสังคม**

จำนวนการใช้บริการของกองทุนประกันสังคม พิจารณาตามประเภทของประโยชน์ทดแทน ซึ่งมี 7 กรณีได้แก่ เจ็บป่วย คลอดบุตร ทุพพลภาพ ตาย สงเคราะห์บุตร ชราภาพ และว่างงาน พบว่า จำนวนผู้ใช้บริการมีทั้งสิ้น 12,147 ราย คิดเป็นร้อยละ 23.84 ของผู้ประกันตนทั้งหมด สำหรับประเภทประโยชน์ทดแทนที่ผู้ประกันตนใช้บริการสูงสุดในไตรมาสนี้ได้แก่ กรณีเจ็บป่วย มีผู้ประกันตนใช้บริการ 7,219 ราย คิดเป็นร้อยละ 59.43 ของผู้ใช้บริการทั้งหมด รองลงมาได้แก่กรณี ว่างงาน สงเคราะห์บุตร คลอดบุตร และชราภาพ โดยมีสัดส่วนร้อยละ 13.69 8.74 7.62 และ 6.05 ตามลำดับ (ภาคผนวก ตาราง 10)

**ตารางที่ 13 การใช้บริการของกองทุนประกันสังคมจังหวัดนครสวรรค์ จำแนกตามประเภทประโยชน์ทดแทน   
 (ไม่เนื่องจากการทำงาน) ปี 2557**

|  |  |  |  |
| --- | --- | --- | --- |
| ประเภทประโยชน์ทดแทน | | ราย | ล้านบาท |
| 1 | เจ็บป่วย | 7,219 | 4.92 |
| 2 | คลอดบุตร | 925 | 21.38 |
| 3 | ทุพพลภาพ | 436 | 0.37 |
| 4 | ตาย | 107 | 6.17 |
| 5 | สงเคราะห์บุตร | 1,062 | 0.41 |
| 6 | ชราภาพ | 735 | 18.90 |
| 7 | ว่างงาน | 1,663 | 13.14 |
| รวม | | 12,147 | 65.32 |

ที่มา : สำนักงานประกันสังคมจังหวัดนครสวรรค์

**5.3 กองทุนเงินทดแทน**

หากพิจารณาตามปริมาณการจ่ายเงินประโยชน์ทดแทน จะพบว่ามีการจ่ายเงินทั้งสิ้น 65.32 ล้านบาท โดยกรณีชราภาพมีการจ่ายเงินสูงสุดถึง 21.38 ล้านบาท คิดเป็นร้อยละ 32.74 ของเงินประโยชน์ทดแทนที่จ่าย รองลงมาคือกรณีชราภาพ 18.90 ล้านบาท (ร้อยละ 28.93) และ กรณีว่างงาน จ่ายเงินประโยชน์ทดแทน 13.14 ล้านบาท (ร้อยละ 20.11)

**แผนภูมิ 28 การจ่ายเงินประโยชน์ทดแทนจังหวัดนครสวรรค์ จำแนกตามประเภทประโยชน์ทดแทน ปี 2557**

ที่มา : สำนักงานประกันสังคมจังหวัดนครสวรรค์

**ภาคผนวก**

**คณะที่ปรึกษาจัดทำข้อมูล**

**⯎ ผู้ว่าราชการจังหวัดนครสวรรค์**

นายชยพล ธิติศักดิ์

**⯎ แรงงานจังหวัดนครสวรรค์**

นายสุภชัย สุภธีระ

**⯎ จัดหางานจังหวัดนครสวรรค์**

**⯎ผู้อำนวยการศูนย์พัฒนาฝีมือแรงงานภาค 8 นครสวรรค์**

นางชัญญาพัชญ์ สุนทรพลเชฏฐ์

**⯎ สวัสดิการและคุ้มครองแรงงานจังหวัดนครสวรรค์**

**⯎ประกันสังคมจังหวัดนครสวรรค์**

นางสาวสุภาภรณ์ ตั้งศิริสกุล

**🙞ผู้จัดทำ🙜**

* นายจีรวุฒิ กันทะมัง นักวิชาการแรงงานชำนาญการพิเศษ
* ว่าที่ร้อยโท มณฑล อุทัยรังศรีเลิศ นักวิชาการแรงงานชำนาญการ
* นายวัชร์ชลธนวงศ์ บุญประกอบ นักวิชาการแรงงานชำนาญการ
* นายเดชณรงค์ มูลพร้อม นักวิชาการแรงงานชำนาญการ
* นายกวินท์ พานอินทร์ นักวิชาการแรงงานชำนาญการ
* นายสุรพงษ์ วินิจสร เจ้าหน้าที่เพิ่มประสิทธิภาพการรายงานสถานการณ์

**หน่วยงานที่ให้การสนับสนุนข้อมูล**

สำนักงานจัดหางานจังหวัดนครสวรรค์ สถาบันพัฒนาฝีมือแรงงาน ภาค 8 นครสวรรค์

สำนักงานสวัสดิการและคุ้มครองแรงงานจังหวัดนครสวรรค์ สำนักงานประกันสังคมจังหวัดนครสวรรค์

ศูนย์ความปลอดภัยแรงงานเขต 6 นครสวรรค์

เจ้าหน้าที่ ทุกหน่วยงานในสังกัดกระทรวงแรงงาน จังหวัดนครสวรรค์ ตลอดจนหน่วยงานอื่นๆ ที่เกี่ยวข้อง ในการจัดทำสถานการณ์ด้านแรงงานจังหวัดนครสวรรค์